REGOLAMENT TA' IMPLIMENTAZZJONI TAL-KUMMISSJONI (UE) 2015/220

tat-3 ta' Frar 2015

li jistabbilixxi r-regoli għall-applikazzjoni tar-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea

IL-KUMMISSJONI EWROPEA,

Wara li kkunsidrat ir-Regolament tal-Kunsill (KE) Nru 1217/2009 tat-30 ta' Novembru 2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea (1), u b'mod partikolari l-ewwel sottoparagrafu tal-Artikolu 5(1), l-Artikolu 5a(2) u (4), l-Artikolu 5b(7), l-Artikolu 7(2), it-tielet sottoparagrafu tal-Artikolu 8(3) u l-Artikolu 19(3) tiegħu,

Billi:

ADOTTAT DAN IR-REGOLAMENT:

KAPITOLU 1

IL-QASAM TA' STĦARRIĠ U L-PJAN TAL-GĦAŻLA

Artikolu 1

Il-limitu tad-daqs ekonomiku

Il-limiti tad-daqs ekonomiku msemmi fl-ewwel sottoparagrafu tal-Artikolu 5(1) tar-Regolament (KE) Nru 1217/2009 huma stabbiliti fl-Anness I ta' dan ir-Regolament.

Artikolu 2

L-għadd ta' azjendi prospettanti

L-għadd ta' azjendi prospettanti għal kull Stat Membru u għal kull taqsima tan-netwerk tad-dejta tal-kontabbiltà (FADN) kif imsemmi fl-Artikolu 5a(2) tar-Regolament (KE) Nru 1217/2009 huwa stabbilit fl-Anness II ta' dan ir-Regolament.

Artikolu 3

Il-pjan tal-għażla

1. Il-mudelli u l-metodi tal-forma u l-kontenut tad-dejta msemmija fl-Artikolu 5a(4) tar-Regolament (KE) Nru 1217/2009 huwa stabbilit fl-Anness III ta' dan ir-Regolament.

2. L-Istati Membri għandhom jgħarrfu lill-Kummissjoni b'mezz elettroniku, mhux aktar tard minn xahrejn qabel il-bidu tas-sena ta' kontabbiltà li magħha huwa marbut il-pjan tal-għażla, b'dan il-pjan imsemmi fl-Artikolu 5a(1) tar-Regolament (KE) Nru 1217/2009 li jkun ġie approvat mill-Kumitat Nazzjonali msemmi fl-Artikolu 6(2) ta' dak ir-Regolament.

KAPITOLU 2

IT-TIPOLOĠIJA TAL-UNJONI GĦALL-AZJENDI AGRIKOLI

Artikolu 4

Tipi partikolari ta' speċjalizzazzjoni tal-biedja.

Il-metodi għall-kalkolu ta' tipi partikolari ta' speċjalizzazzjoni tal-biedja, kif imsemmijin fl-Artikolu 5b(3) tar-Regolament (KE Nru 1217/2009 u l-korrispondenza ma' tipi ta' biedja ġenerali u ewlenin kif imsemmija f'dak l-Artikolu huma stabbiliti fl-Anness IV ta' dan ir-Regolament.

Artikolu 5

Id-daqs ekonomiku tal-azjenda

Il-metodu biex jiġi kkalkulat id-daqs ekonomiku ta' azjenda, imsemmi fl-Artikolu 5b(4) tar-Regolament (KE) Nru 1217/2009 u l-klassifiki tad-daqs ekonomiku msemmija fl-Artikolu 5b(1) ta' dak ir-Regolament huma stabbiliti fl-Anness V ta' dan ir-Regolament.

Artikolu 6

Il-produzzjoni standard u l-produzzjoni totali standard

1. Il-metodu tal-kalkolu biex jiġu ddeterminati l-produzzjonijiet standard ta' kull karatteristika kif imsemmi fl-Artikolu 5b(2) tar-Regolament (KE) Nru 1217/2009, u l-proċeduri tal-ġbir tad-dejta korrispondenti huma stabbiliti fl-Anness VI ta' dan ir-Regolament.

Il-produzzjoni standard tal-karatteristiki differenti ta' azjenda kif imsemmi fl-Artikolu 5b(2) tar-Regolament (KE) Nru 1217/2009 għandhom jiġu deċiżi għal kull unità ġeografika msemmija fil-punt 2(b) tal-Anness VI ta' dan ir-Regolament u għal kull karatteristika tal-irjus tar-raba' u tal-bhejjem tal-istħarriġ dwar l-istruttura tal-biedja elenkati fl-Anness III tar-Regolament (KE) Nru 1166/2008.

2. Il-produzzjoni standard ta' azjenda tinsab billi jiġu mmultiplikati l-produzzjonijiet standard ta' kull karatteristika tal-uċuħ tar-raba' u tal-bhejjem bl-għadd ta' unitajiet korrispondenti.

Artikolu 7

Attivitajiet oħra ta' qligħ relatati direttament mal-azjenda

L-attivitajiet l-oħrajn ta' qligħ li huma direttament marbutin mal-azjenda, kif imsemmi fl-Artikolu 5b(5) tar-Regolament (KE) Nru 1217/2009, huma ddefiniti fil-Parti A tal-Anness VII ta' dan ir-Regolament. L-importanza ta' dawn għandha tiġi espressa bħala firxa ta' perċentwali. Dawk il-firxiet tal-perċentwali huma stabbiliti fil-Parti C tal-Anness VII ta' dan ir-Regolament.

Il-metodu ta' kif tiġi stmata l-importanza tal-attivitajiet ta' qligħ imsemmijin fl-ewwel paragrafu huwa stabbilit fil-Partijiet B u C tal-Anness VII ta' dan ir-Regolament.

Artikolu 8

In-notifikazzjoni tal-produzzjonijiet standard u d-dejta biex dawn jiġu ddeterminati

1. L-Istati Membri għandhom jippreżentaw il-produzzjonijiet standard u d-dejta għad-determinazzjoni tagħhom lill-Kummissjoni (Eurostat) kif imsemmi fl-Artikolu 5b(6) tar-Regolament (KE) Nru 1217/2009 għal perjodu ta' referenza tas-sena N qabel il-31 ta' Diċembru tas-sena N+3.

2. Biex jippreżentaw id-dejta msemmija fil-paragrafu 1 l-Istati Membri għandhom jużaw is-sistemi komputerizzati li poġġiet għad-dispożizzjoni tagħhom il-Kummissjoni (Eurostat) għal dak l-għan.

KAPITOLU 3

IL-PREŻENTAZZJONI TAL-PROSPETTI TAL-BIEDJA U TAD-DEJTA LILL-KUMMISSJONI

Artikolu 9

Il-forma u t-taqsim tal-prospett tal-biedja

Il-forma u t-taqsim għall-preżentazzjoni tad-dejta tal-kontabbiltà msemmija fl-Artikolu 8 tar-Regolament (KE) Nru 1217/2009, kif ukoll l-istruzzjonijiet marbuta magħhom huma stabbiliti fl-Anness VIII ta' dan ir-Regolament.

Artikolu 10

Il-metodi u l-iskadenzi għall-preżentazzjoni tad-dejta lill-Kummissjoni

1. Il-prospetti tal-biedja għandhom jitressqu lill-Kummissjoni mill-aġenzija ta' kollegament imsemmija fl-Artikolu 7 tar-Regolament (KE) Nru1217/2009 permezz ta' sistema ta' twassil u kontroll komputerizzata, kif imsemmija fl-Artikolu 19(1)(b) tar-Regolament (KE) Nru 1217/2009. L-informazzjoni meħtieġa għandha tinbagħat elettronikament abbażi tal-mudelli disponibbli għall-aġenzija ta' kollegament permezz ta' dik is-sistema.

2. L-Istati Membri għandhom ikunu infurmati dwar il-kundizzjonijiet ġenerali għall-implimentazzjoni tas-sistema komputerizzata msemmija fil-paragrafu 1 permezz tal-Kumitat għan-Netwerk tad-Dejta dwar il-Kontabbiltà Agrikola.

3. Il-prospetti tal-biedja għandhom jitressqu lill-Kummissjoni sal-31 ta' Diċembru wara t-tmiem tas-sena ta' kontabbiltà inkwistjoni.

L-Istati Membri li ma setgħux jippreżentaw id-dejta tal-prospetti tal-biedja tal-2012 fil-limitu taż-żmien stabbilit fl-ewwel sottoparagrafu, jistgħu jressqu l-prospetti tal-biedja sa tliet xhur wara l-iskadenza msemmija fl-ewwel sottoparagrafu.

4. Il-prospetti tal-biedja jitqiesu li jkunu twasslu għand il-Kummissjoni ladarba d-dejta tal-kontabbiltà msemmija fl-Artikolu 9 tkun iddaħħlet fis-sistema ta' twassil u kontroll imsemmija fil-paragrafu 1, ladarba jkunu twettqu l-kontrolli komputerizzati sussegwenti, u ladarba l-aġenzija ta' kollegament tkun ikkonfermat li d-dejta hija lesta biex tiddaħħal f'dik is-sistema.

KAPITOLU 4

IL-MIŻATA STANDARD

Artikolu 11

Il-prospetti tal-biedja debitament mimlija

Għall-għanijiet tal-Artikolu 19(1)a tar-Regolament (KE) Nru 1217/2009, prospett tal-biedja jkun mtela debitament meta l-kontenut tiegħu jkun preċiż fil-fatti u d-dejta tal-kontabbiltà li jkun fih tkun irreġistrata u ppreżentata skont il-forma u t-taqsim stabbiliti fl-Anness VIII ta' dan ir-Regolament.

Artikolu 12

L-għadd ta' prospetti tal-biedja eliġibbli

L-għadd totali ta' prospetti tal-biedja mimlijin kif suppost u ppreżentati għal kull Stat Membru, kif imsemmi fl-Artikolu 5a(2) tar-Regolament (KE) 1217/2009, li huma eliġibbli għall-pagament tal-miżata standard ma għandux jaqbeż l-għadd totali tal-azjendi prospettanti stabbilit għal dak l-Istat Membru fl-Anness II ta' dan ir-Regolament.

Meta Stat Membru jkollu aktar minn taqsima waħda tal-FADN, l-għadd ta' prospetti tal-biedja mimlija u mibgħuta kif għandu jkun li huma eliġibbli għall-miżata standard għal kull taqsima tal-FADN jista' jkun sa 20 % ogħla mill-għadd stabbilit għat-taqsima tal-FADN ikkonċernata, sakemm dak l-għadd totali ta' prospetti tal-biedja mimlija u mibgħuta kif għandu jkun tal-Istat Membru kkonċernat ma jkunx ogħla mill-għadd totali stabbilit għal dak l-Istat Membru fl-Anness II ta' dan ir-Regolament.

Artikolu 13

Il-ħlas tal-miżata standard

L-ammont totali tal-miżata standard imsemmija fl-Artikolu 19(1)(a) tar-Regolament (KE) Nru 1217/2009 għandu jsir f'darbtejn:

L-ammont li jifdal, imsemmi fil-punt (b) tal-ewwel paragrafu ta' dan l-Artikolu għandu jiġi kkalkulat billi tiġi mmultiplikata l-miżata standard għal kull prospett tal-biedja, ikkalkulata abbażi tal-Artikolu 14 ta' dan ir-Regolament, bl-għadd ta' prospetti tal-biedja mimlija li jkunu eliġibbli skont l-Artikolu 12 ta' dan ir-Regolament u billi jitnaqqas il-pagament imsemmi fil-punt (a) tal-ewwel paragrafu ta' dan l-Artikolu.

Artikolu 14

L-ammont tal-miżata standard

Il-miżata standard imsemmija fl-Artikolu 19(1)(a) tar-Regolament (KE) Nru 1217/2009 għandha tiġi stabbilita għal EUR 160 għal kull prospett tal-biedja.

Jekk il-limitu ta' 80 % msemmi fl-Artikolu 19(1)(a) tar-Regolament (KE) Nru 1217/2009 ma jinkisibx, la fil-livell ta' taqsima tal-FADN u lanqas fil-livell tal-Istat Membru kkonċernat, it-tnaqqis imsemmi f'dik id-dispożizzjoni għandu jkun applikat fil-livell nazzjonali biss.

Jekk l-Istat Membru jippreżenta d-dejta tal-kontabbiltà msemmija fl-Artikolu 9 ta' dan ir-Regolament mhux aktar tard minn xahar wieħed qabel l-iskadenzi rilevanti msemmija fl-Artikolu 10(3), il-miżata standard tiżdied b' EUR 5 sakemm ma jkunx intlaħaq il-limitu ta' 80 % msemmi fl-Artikolu 19(1)(a) tar-Regolament (KE) Nru 1217/2009 rigward taqsima tal-FADN jew ta' Stat Membru.

KAPITOLU 5

DISPOŻIZZJONIJIET TRANSIZZJONALI U FINALI

Artikolu 15

Revoki

Ir-Regolamenti ta' Implimentazzjoni (UE) Nru 283/2012 u Nru 730/2013 huma rrevokati b'effett mill-1 ta' Jannar 2015.

Madankollu għandhom jibqgħu japplikaw għas-snin ta' kontabbiltà ta' qabel is-sena ta' kontabbiltà 2015.

Artikolu 16

Id-dħul fis-seħħ u l-applikazzjoni

Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

Għandu jibda japplika mis-sena tal-kontabbiltà 2015.

(1) ĠU L 328, 15.12.2009, p. 27.

(2) Ir-Regolament (UE) Nru 1318/2013 tal-Parlament Ewropew u tal-Kunsill tat-22 ta' Ottubru 2013 li jemenda r-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fil-Komunità Ewropea (ĠU L 340, 17.12.2013, p. 1).

(3) Ir-Regolament ta' Implimentazzjoni tal-Kummissjoni (UE) Nru 283/2012 tad-29 ta' Marzu 2012 li jiffissa l-ħlas standard għal kull prospett tal-biedja għas-sena tal-kontabbiltà 2012 tan-netwerk tad-dejta tal-kontabbiltà agrikola (ĠU L 92, 30.3.2012, p. 15).

(4) Ir-Regolament ta' Implimentazzjoni tal-Kummissjoni (UE) Nru 730/2013 tad-29 ta' Lulju 2013 dwar regoli dettaljati ta' implimentazzjoni dwar iż-żamma ta' kontijiet biex ikun determinat id-dħul ta' azjendi agrikoli (ĠU L 203, 30.7.2013, p. 6).

(5) Ir-Regolament (KE) Nru 1166/2008 tal-Parlament Ewropew u tal-Kunsill tad-19 ta' Novembru 2008 dwar stħarriġ ta' strutturi tal-impriżi agrikoli u stħarriġ dwar metodi ta' produzzjoni agrikola u li jħassar ir-Regolament tal-Kunsill (KEE) Nru 571/88 (ĠU L 321, 1.12.2008, p. 14).

(6) Ir-Regolament Delegat tal-Kummissjoni (UE) Nru 1198/2014 tal-1 ta' Awwissu 2014 li jissupplementa r-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea (ĠU L 321, 7.11.2014, p. 2)

C. IT-TIPI TA' BIEDJA MSEMMIJA FIL-PARTI A

Annimali bovini rġiel ta' sentejn and over

Il-kodiċi tal-koeffiċjent tal-produzzjoni standard (SO)

(*biex ikunu jistgħu jinqraw aktar faċilment, is-sitt kolonni ta' taħt din l-intestatura ġew riprodotti fil-Parti C ta' dan l-Anness)

(c) Bhejjem

(c) Il-perjodu tal-produzzjoni

(a) Il-produzzjoni standard (SO) hija l-valur tal-produzzjoni ta' kull karatteristika agrikola msemmija fl-Artikolu 6(1) li jikkorrispondi mas-sitwazzjoni medja f'kull reġjun.

C. KLASSIFIKI LI JIRRIFLETTU L-IMPORTANZA TAL-ATTIVITAJIET OĦRAJN BI SKOP TA' QLIGĦ B'RABTA DIRETTA MAL-AZJENDA

ANNESS VIII

IT-TFASSIL U T-TQASSIM TAL-FATTURAT TAL-AZJENDI (L-ARTIKOLU 9)

Id-dejta li għandha tinġabar hija kklassifikata f'tabelli u tinqasam fi gruppi, kategoriji, u kolonni. Il-konvenzjoni użata għar-riferiment għal taqsima ta' dejta speċifika hija:

<tabella ittra>_<grupp>_<kategorija>[_<kategorija>]_<kolonna>_

Il-valuri speċifiċi tad-dejta jinġabru fil-livell tal-kolonni. Fit-tabelli li jidhru hawn taħt, il-kaxxi l-vojta huma dawk fejn jistgħu jiddaħħlu l-valuri tad-dejta; iċ-ċelloli mmarkati bil-griż u s-simbolu “—” ma għandhomx tifsira fil-kuntest tal-grupp, u b'hekk ma tistax tiddaħħal dejta fihom.

Eżempji:

— B.UT.20.A (kolonna A tal-grupp UT, kategorija 20, mit-Tabella B) tirrappreżenta l-“Erja” tal-“EAU(Erja Agrikola Utilizzabbli) mikrija” li għandha titniżżel taħt l-“EAU għall-biedja mill-inkwilin” fit-tabella B.

— I.A.10110.1.0.TA (kolonna TA tal-grupp A, kategorija 10110, mit-Tabella I) tirrappreżenta l-erja totali tal-“Qamħ komuni u spelt” għat-tip ta' wiċċ tar-raba' 1 “Uċuħ tar-raba' tal-għalqa — uċuħ tar-raba' ewlenin, uċuħ tar-raba' kkombinati” u l-kodiċi tad-dejta nieqsa 0 “L-ebda dejta nieqsa”.

Meta valur ma jkunx rilevanti jew ikun nieqes għal xi azjenda partikolari, iddaħħalx il-valur “0”.

It-tabelli huma rrapreżentati b'ittra waħda, il-gruppi b'ittra waħda jew aktar, il-kategoriji b'kodiċi numeriċi u l-kolonni b'ittra waħda jew aktar.

Rigward it-tabelli A sa M, l-ewwel tabella turi l-matriċi ta' livell għoli għall-gruppi u għall-kolonni. It-tieni tabella turi kif din tinqasam għall-kategoriji, fejn kull kategorija hija rrappreżentata b'kodiċi wieħed jew aktar u sottokodiċi wieħed jew aktar.

Id-dejta li tiddaħħal fil-prospetti tal-biedja għandha tkun preċiża skont il-gradi li ġejjin:

— il-valuri finanzjarji: valuri f'EUR jew fl-unitajiet tal-munita nazzjonali mingħajr deċimali. Iżda fil-każ ta' muniti nazzjonali li l-unità tagħhom jkollha valur baxx relattiv għal dak tal-EUR, jista' jsir ftehim bejn l-aġenzija ta' kollegament tal-Istat Membru kkonċernat u l-persunal tal-Kummissjoni li jamministra l-FADN, biex il-valuri jiġu espressi f'mijiet jew eluf ta' unitajiet tal-munita nazzjonali,

— kwantitajiet fiżiċi: f'qantari (1 q = 100 kg) ħlief fil-każ tal-bajd, li jiġu espressi f'eluf u fil-każ tal-inbid u prodotti relatati, li jiġu espressi f'ettolitri,

— erji: f'ares (1 a = 100 m2), ħlief fil-każ tal-faqqiegħ, li jiġi espress f'metri kwadri tal-erja totali li jkun fiha l-uċuħ,

— għadd medju ta' bhejjem: għal żewġ ċifri deċimali, ħlief fil-każ tal-pullam u tal-fniek, li għandhom jingħataw bħala numri sħaħ, u fil-każ tan-naħal li għandhom jingħataw bħala għadd ta' doqqajs mimli naħal,

— unitajiet ta' xogħol: sa żewġ punti deċimali.

Għal kull kategorija tat-tabella u kull valur fil-kolonni, hemm aktar definizzjonijiet u istruzzjonijiet taħt it-tabella kkonċernata.

Tabella A

Informazzjoni ġenerali dwar l-azjenda

Kategorija ta' informazzjoni ġenerali Kodiċi (*) Kolonni Grupp ta' informazzjoni Taqsima tal-FADN Sottotaqsima Numru tas-serje tal-azjenda Gradi Minuti NUTS Numru tal-uffiċċju al-kontabbiltà Data Piż tal-azjenda Tip ta' biedja Klassi ta' daqs ekonomiku Kodiċi R S H DG MI N AO DT W TF ES C ID Identifikazzjoni tal-azjenda — — — — — — — — — LO Post fejn tinsab l-azjenda — — — — — — — — — AI Informazzjoni tal-kontabbiltà — — — — — — — — — TY Tipoloġija — — — — — — — — — CL Klassijiet — — — — — — — — — — — OT Dettalji oħra tal-azjenda — — — — — — — — — — —





Kodiċi (*) Deskrizzjoni Grupp R S H DG MI N AO DT W TF ES C 10 Numru tal-azjenda ID AID10R AID10S AID10H — — — — — — — — — 20 Latitudni LO — — — ALO20DG ALO20MI — — — — — — — 30 Lonġitudni LO — — — ALO30DG ALO30MI — — — — — — — 40 NUTS3 LO — — — — — ALO40N — — — — — — 50 Uffiċċju tal-kontabbiltà AI — — — — — — AAI50AO — — — — — 60 Tip ta' kontabbiltà AI — — — — — — — — — — — AAI60C 70 Data tal-għeluq tal-kontijiet AI — — — — — — — AAI70DT — — — — 80 Piż nazzjonali kkalkolat mill-Istat Membru TY — — — — — — — — ATY80W — — — 90 Klassifika fil-ħin tal-għażla TY — — — — — — — — — ATY90TF ATY90ES — 100 Attivitajiet oħra bi skop ta' qligħ (OGA) relatati direttament mal-azjenda CL — — — — — — — — — — — ACL100C 110 Tip ta' sjieda/għan ekonomiku CL — — — — — — — — — — — ACL110C 120 Status ġuridiku CL — — — — — — — — — — — ACL120C 130 Livell ta' responsabbiltà tad-detentur(i) CL — — — — — — — — — — — ACL130C 140 Biedja organika CL — — — — — — — — — — — ACL140C 141 Setturi fil-biedja organika CL — — — — — — — — — — — ACL141C 150 Denominazzjoni Protetta tal-Oriġini (DPO)/Indikazzjoni Ġeografika Protetta (IĠP)/Speċjalità Tradizzjonali Garantita (STG)/biedja tal-muntanji CL — — — — — — — — — — — ACL150C 151 Setturi b'DPO/IĠP CL — — — — — — — — — — — ACL151C 160 Żoni li jġarrbu diffikultajiet naturali u diffikultajiet speċifiċi oħrajn CL — — — — — — — — — — — ACL160C 170 Altitudni CL — — — — — — — — — — — ACL170C 180 Żona ta' Fondi Strutturali CL — — — — — — — — — — — ACL180C 190 Żona tan-Natura 2000 CL — — — — — — — — — — — ACL190C 200 Żona li għaliha tapplika d-Direttiva tal-Ilma (2000/60/KE) CL — — — — — — — — — — — ACL200C 210 Sistema ta' tisqija OT — — — — — — — — — — — AOT210C 220 Ġranet ta' mergħa minn kull bhima f'imriegħi komuni OT — — — — — — — — — — — AOT220C

A.ID. Identifikazzjoni tal-azjenda

Meta tintgħażel għall-ewwel darba, kull azjenda tiġi assenjata numru. L-azjenda żżomm dan in-numru b'mod permanenti tul il-perjodu kollu tal-inklużjoni tagħha fin-netwerk tal-kontabbiltà. Ladarba numru jkun ġie assenjat qatt ma jiġi allokat lil azjenda oħra.

Madankollu, fil-każijiet fejn l-azjenda tgħaddi minn bidla fundamentali, u partikolarment meta din il-bidla tkun ir-riżultat ta' sottotaqsima f'żewġ azjendi separati jew ta' fużjoni ma' azjenda oħra, hija tista' titqies bħala azjenda ġdida. F'dan il-każ għandu jiġi assenjat lilha numru ġdid. F'każ ta' bidla fit-tip ta' biedja pprattikata fl-azjenda ma jkunx hemm bżonn ta' numru ġdid. F'każ fejn tista' tinqala' konfużjoni bejn żewġ azjendi prospettanti jekk waħda minnhom iżżomm in-numru tagħha (eż. meta jinħolqu sottotaqsimiett reġjonali ġodda), għandu jinbidel in-numru. F'dawn il-każijiet għandha tintbagħat lill-Kummissjoni tabella li turi l-ekwivalenza tan-numri l-qodma u dawk ġodda.

In-numru tal-azjenda jinkludi tliet gruppi ta' indikazzjonijiet kif ġej:

A.ID.10.R. Taqsima tal-FADN: għandu jingħata numru tal-kodiċi li jikkorrispondi mas-sett tal-kodiċijiet fl-Anness II ta' dan ir-Regolament.

A.ID.10.S. Sottotaqsima: għandu jingħata numru ta' kodiċi. Is-sottotaqsimiet li jintgħażlu għandhom ikunu bbażati fuq is-sistema komuni ta' klassifikazzjoni tar-reġjuni, li huma magħrufa bħala n-nomenklatura tal-unitajiet statistiċi territorjali (NUTS) stabbiliti mill-Eurostat b'kooperazzjoni mal-istituti nazzjonali għall-istatistika. F'kull każ, l-Istat Membru kkonċernat għandu jibgħat tabella lill-Kummissjoni, li tkun turi r-reġjuni NUTS korrispondenti għal kull numru tal-kodiċi tas-sottotaqsimiet li jintuża, kif ukoll ir-reġjun korrispondenti ma' valuri speċifiċi ta' produzzjoni standard li jkunu ġew ikkalkulati.

A.ID.10.H. Numru tas-sensiela tal-azjenda.

A.LO. Post fejn tinsab l-azjenda

Il-post fejn tinsab l-azjenda jingħata b'żewġ indikazzjonijiet: il-ġeoreferenza (latitudni u lonġitudni) u l-kodiċi tal-unitajiet territorjali tal-livell 3 tan-NUTS.

A.LO.20. Latitudni: Lonġitudni gradi u minuti (f'ark ta' 5 minuti jew inqas), kolonni DG u MI.

A.LO.30. Lonġitudni Lonġitudni gradi u minuti (f'ark ta' 5 minuti jew inqas), kolonni DG u MI.

A.LO.40.N. Il-kodiċi tan-NUTS3 jfisser il-kodiċi tal-unità territorjali tal-livell NUTS3 fejn tinsab l-azjenda. Għandha tingħata l-aħħar verżjoni tal-kodiċi kif deskritt fir-Regolament (KE) Nru 1059/2003.

A.AI. Informazzjoni tal-kontabbiltà

A.AI.50.AO. Numru tal-uffiċċju tal-kontabilità: għandu jingħata numru ta' kodiċi. F'kull Stat Membru għandu jiġi allokat numru uniku lil kull uffiċċju tal-kontabbiltà. Għandu jingħata n-numru tal-uffiċċju tal-kontabbiltà li jkun ħa ħsieb l-azjenda għal dik is-sena ta' kontabbiltà partikolari.

A.AI.60.C. Tip ta' kontabbiltà: għandha tingħata indikazzjoni dwar it-tip ta' kontabbiltà miżmuma mill-azjenda. Għandhom jintużaw in-numri ta' kodiċi li ġejjin: 1. Kontabbiltà b'entrata doppja 2. Kontabbiltà b'entrata unika. 3. Mingħajr restrizzjonijiet.

A.AI.70.DT. Data tal-għeluq tal-kontijiet: li trid tinkiteb fil-format “SSSS-XX-JJ”, pereżempju 2009-06-30 jew 2009-12-31.

A.TY. Tipoloġija

A.TY.80.W. Piż nazzjonali tal-azjenda: Għandu jingħata l-valur tal-fattur tal-estrapolazzjoni kkalkolat mill-Istat Membru. Il-valuri għandhom ikunu espressi b'żewġ punti deċimali.

A.TY.90.TF. Tip ta' biedja fil-ħin tal-għażla: il-kodiċi tat-tip ta' biedja skont l-Anness IV ta' dan ir-Regolament, fiż-żmien tal-għażla għas-sena ta' kontabilità kkonċernata.

A.TY.90.ES. Daqs ekonomiku fil-ħin tal-għażla: il-kodiċi tal-klassifika tad-daqs ekonomiku tal-azjenda skont l-Anness V ta' dan ir-Regolament, fiż-żmien tal-għażla għas-sena ta' kontabilità kkonċernata.

A.CL. Klassijiet

A.CL.100.C. Attivitajiet oħra ta' qligħ b'rabta diretta mal-azjenda: dawn għandhom jingħataw bħala medda ta' perċentwali li juru s-sehem tad-dħul (1) mit-total tad-dħul tal-azjenda agrikola, li jiġi minn attivitajiet oħra ta' qligħ b'rabta diretta mal-azjenda. Għandhom jintużaw in-numri ta' kodiċi li ġejjin: 1. ≥ 0 % sa ≤ 10 % (sehem marġinali) 2. > 10 % sa ≤ 50 % (sehem medju) 3. > 50 % sa ≤ 100 % (sehem sinifikanti)

A.CL.110.C. Tip ta' sjieda/ għan ekonomiku: għandha tingħata indikazzjoni dwar is-sjieda u l-għanijiet ekonomiċi tal-azjenda. Għandhom jintużaw in-numri ta' kodiċi li ġejjin: 1. azjenda agrikola tal-familja: l-azjenda tuża x-xogħol u l-kapital tad-detentur/maniġer u l-familja tiegħu/tagħha, u dawn huma l-benefiċjarji tal-attività ekonomika. 2. Sħubija: il-fatturi ta' produzzjoni tal-azjenda qed jiġu pprovduti minn bosta sħab, fejn uħud minnhom jaħdmu fl-azjenda mingħajr ma jitħallsu. Il-benefiċċji jmorru għand is-sħubija. 3. kumpanija bi skop ta' qligħ: il-benefiċċji jintużaw biex jitħallsu l-azzjonisti permezz ta' dividend/profitt. L-azjenda hija proprjetà tal-kumpanija. 4. kumpanija mingħajr skop ta' qligħ: il-benefiċċji jintużaw primarjament biex jinżammu l-impjiegi jew għal objettiv soċjali simili. L-azjenda hija proprjetà tal-kumpanija.

A.CL.120.C. Status legali: għandha tingħata indikazzjoni dwar jekk l-azjenda hijiex persuna legali jew le. Għandhom jintużaw in-numri ta' kodiċi li ġejjin: 0. Falz. 1. Veru.

A.CL.130.C. Livell ta' responsabbiltà tad-detentur(i): għandha tingħata indikazzjoni dwar il-livell ta' responsabbiltà (responsabbiltà ekonomika) tad-detentur (ewlieni). Għandhom jintużaw in-numri ta' kodiċi li ġejjin: 1. Sħiħ 2. Parzjali

A.CL.140.C. Biedja organika: għandha tingħata indikazzjoni dwar jekk l-azjenda tużax metodi ta' produzzjoni organiċi fit-tifsira tar-Regolament (KE) Nru 834/2007 (2), b'mod speċjali l-Artikoli 4 u 5 tiegħu. Għandhom jintużaw in-numri ta' kodiċi li ġejjin: 1. l-azjenda ma tużax metodi ta' produzzjoni organiċi; 2. l-azjenda tuża l-metodi ta' produzzjoni organiċi biss għall-prodotti kollha tagħha; 3. l-azjenda tuża metodi ta' produzzjoni organiċi flimkien ma' metodi ta' produzzjoni oħrajn; 4. l-azjenda qiegħda taqleb għall-metodi ta' produzzjoni organika.

A.CL.141.C. Setturi fil-biedja organika: meta azjenda tuża kemm metodi ta' produzzjoni organiċi kif ukoll metodi ta' produzzjoni oħrajn, għandha tingħata indikazzjoni tas-setturi tal-produzzjoni li fihom tuża biss metodi ta' produzzjoni organiċi (tista' tintgħażel aktar minn waħda). Għandhom jintużaw in-numri ta' kodiċi elenkati hawn taħt. Meta l-azjenda tuża metodi ta' produzzjoni kemm organiċi kif ukoll oħrajn għas-setturi tal-produzzjoni kollha, għandu jintuża l-kodiċi “ma japplikax”. 0. mhux applikabbli: 31. ċereali 32. żrieragħ żejtnin u wċuħ li jitkabbru għall-proteini 33. frott u ħaxix (inkluż il-frott taċ-ċitru, iżda mhux iż-żebbuġ) 34. żebbuġ 35. dwieli 36. laħam taċ-ċanga 37. ħalib tal-baqar 38. laħam tal-majjal 39. nagħaġ u mogħoż (ħalib u laħam) 40. laħam tal-pullam 41. bajd 42. settur ieħor

A.CL.150.C.“Denominazzjoni Protetta tal-Oriġini” (DPO)/“Indikazzjoni Ġeografika Protetta” (IĠP)/“Speċjalità Tradizzjonali Garantita” (STG)/“biedja tal-muntanji”: għandha tingħata indikazzjoni dwar jekk l-azjenda tipproduċix prodotti agrikoli u/jew oġġetti tal-ikel imħarsa minn indikazzjonijiet ta' Denominazzjoni Protetta tal-Oriġini (DPO), Indikazzjoni Ġeografika Protetta (IĠP), Speċjalità Tradizzjonali Garantita (STG) jew biedja tal-muntanji, jew dwar tipproduċix prodotti agrikoli li jkun magħruf li jintużaw fil-produzzjoni ta' oġġetti tal-ikel imħarsa minn DPO/IĠP/STG/“biedja tal-muntanji”, fit-tifsira tar-Regolament (UE) Nru 1151/2012 tal-Parlament Ewropew u tal-Kunsill (3). Għandhom jintużaw in-numri ta' kodiċi li ġejjin: 1. l-azjenda ma tipproduċi ebda prodott jew oġġett tal-ikel imħares minn indikazzjonijiet ta' DPO, IĠP, STG jew “biedja tal-muntanji”, u lanqas ebda prodott magħruf li jintuża fil-produzzjoni ta' oġġetti tal-ikel imħarsa minn DPO, IĠP, STG jew “biedja tal-muntanji”; 2. l-azjenda tipproduċi biss prodotti jew oġġetti tal-ikel imħarsa minn indikazzjonijiet ta' DPO, IĠP, STG jew “biedja tal-muntanji”, jew prodotti magħrufa li jintużaw fil-produzzjoni ta' oġġetti tal-ikel imħarsa minn DPO, IĠP, STG jew “biedja tal-muntanji”; 3. l-azjenda tipproduċi xi prodotti jew oġġetti tal-ikel imħarsa minn indikazzjonijiet ta' DPO, IĠP, STG jew “biedja tal-muntanji”, jew xi prodotti magħrufa li jintużaw fil-produzzjoni ta' oġġetti tal-ikel imħarsa minn DPO, IĠP, STG jew “biedja tal-muntanji”.

A.CL.151.C. Setturi b'Denominazzjoni Protetta tal-Oriġini/b'Indikazzjoni Ġeografika Protetta/bi Speċjalità Tradizzjonali Garantita/b'biedja tal-muntanji: jekk il-biċċa l-kbira tal-produzzjoni ta' xi setturi speċifiċi hija ta' prodotti jew oġġetti tal-ikel li jkunu mħarsa minn indikazzjonijiet ta' DPO, IĠP, STG jew “biedja tal-muntanji”, jew ta' prodotti li hu magħruf li jintużaw fil-produzzjoni ta' oġġetti tal-ikel imħarsa minn indikazzjonijiet ta' DPO, IĠP, STG jew “biedja tal-muntanji”, għandha tingħata indikazzjoni tas-setturi tal-produzzjoni (tista' tintgħażel aktar minn waħda). Għandhom jintużaw in-numri ta' kodiċi elenkati hawn taħt. Meta l-azjenda tipproduċi xi prodotti jew oġġetti tal-ikel imħarsa minn indikazzjonijiet ta' DPO, IĠP, STG jew “biedja tal-muntanji” jew xi prodotti li hu magħruf li jintużaw fil-produzzjoni ta' oġġetti tal-ikel imħarsa minn indikazzjonijiet ta' DPO, IĠP, STG jew “biedja tal-muntanji”, iżda dan ma jkunx il-każ għall-biċċa l-kbira tal-produzzjoni f'kull settur, għandu jintuża l-kodiċi “ma japplikax”. 0. mhux applikabbli: 31. ċereali 32. żrieragħ żejtnin u wċuħ li jitkabbru għall-proteini 33. frott u ħaxix (inkluż il-frott taċ-ċitru, iżda mhux iż-żebbuġ) 34. żebbuġ 35. dwieli 36. laħam taċ-ċanga 37. ħalib tal-baqar 38. laħam tal-majjal 39. nagħaġ u mogħoż (ħalib u laħam) 40. laħam tal-pullam 41. bajd 42. settur ieħor Il-partiti A.CL.150.C. Id-Denominazzjoni Protetta tal-Oriġini/l-Indikazzjoni Ġeografika Protetta/l-Ispeċjalità Tradizzjonali Garantita/il-biedja tal-muntanji u A.CL.151.C huma fakultattivi għall-Istati Membri. Jekk ikunu applikati mill-Istat Membru, din l-informazzjoni għandha timtela għall-irziezet kollha, ta' dan l-Istat Membru, li ttieħdu bħala kampjun. Jekk tkun applikata A.CL.150.C, għandha tkun applikata ukoll A.CL.151.C.

A.CL.160.C. Żoni li jġarrbu diffikultajiet naturali u diffikultajiet speċifiċi oħrajn: Għandha tingħata indikazzjoni dwar jekk il-biċċa l-kbira tal-art agrikola tal-azjenda li tintuża hijiex f'post kopert mill-Artikolu 32 tar-Regolament (UE) Nru 1305/2013 tal-Parlament Ewropew u tal-Kunsill (4). F'dawk l-Istati Membri fejn għadha ma saritx kollha d-demarkazzjoni taż-żoni li jġarrbu diffikultajiet naturali sinifikanti fit-tifsira tal-Artikolu 32(3) tar-Regolament (UE) Nru 1305/2013, issir referenza għaż-żoni li kienu eliġibbli skont l-Artikolu 36(a)(ii) tar-Regolament (KE) Nru 1698/2005 waqt il-perjodu ta' programmazzjoni 2007-2013. Għandhom jintużaw in-numri ta' kodiċi li ġejjin: 1. il-biċċa l-kbira tal-art agrikola tal-azjenda li tintuża mhijiex f'post li jġarrab diffikultajiet naturali jew diffikultajiet oħrajn speċifiċi fit-tifsira tal-Artikolu 32 tar-Regolament (UE) Nru 1305/2013, u lanqas f'post li kien eliġibbli skont l-Artikolu 36(a)(ii) tar-Regolament (KE) Nru 1698/2005 waqt il-perjodu ta' programmazzjoni tal-2007-2013 f'dawk l-Istati Membri fejn għadha mihiex lesta d-demarkazzjoni skont l-Artikolu 32(3) tar-Regolament (UE) Nru 1305/2013; 21. il-biċċa l-kbira tal-art agrikola tal-azjenda li tintuża qiegħda f'post li jġarrab diffikultajiet naturali sinifikanti fit-tifsira tal-Artikolu 32(3) tar-Regolament (UE) Nru 1305/2013; 22. il-biċċa l-kbira tal-art agrikola tal-azjenda li tintuża qiegħda f'post li jġarrab diffikultajiet speċifiċi fit-tifsira tal-Artikolu 32(4) tar-Regolament (UE) Nru 1305/2013; 23. il-biċċa l-kbira tal-art agrikola tal-azjenda li tintuża qiegħda f'post li kien eliġibbli skont l-Artikolu 36(a)(ii) tar-Regolament (KE) Nru 1698/2005 waqt il-perjodu ta' programmazzjoni tal-2007-2013 f'dawk l-Istati Membri fejn għadha mihiex lesta d-demarkazzjoni skont l-Artikolu 32(3) tar-Regolament (UE) Nru 1305/2013; 3. il-biċċa l-kbira tal-art agrikola tal-azjenda li tintuża qiegħda f'żona muntanjuża fit-tifsira tal-Artikolu 32(2) tar-Regolament(UE) Nru 1305/2013; 5. il-biċċa l-kbira tal-art agrikola tal-azjenda li tintuża qiegħda f'żona ta' eliminazzjoni gradwali fit-tifsira tal-Artikolu 31(5) tar-Regolament(UE) Nru 1305/2013.

A.CL.170.C. Altitudni: l-altitudni għandha tkun indikata bin-numru ta' kodiċi korrispondenti: 1. il-biċċa l-kbira tal-azjenda qiegħda f'għoli ta' < 300 m; 2. il-biċċa l-kbira tal-azjenda qiegħda f'għoli ta' 300 sa 600 m; 3. il-biċċa l-kbira tal-azjenda qiegħda f'għoli ta' > 600 m; 4. dejta mhux disponibbli.

A.CL.180.C. Żona koperta minn Fondi Strutturali: għandha tingħata indikazzjoni dwar jekk il-biċċa l-kbira tal-art agrikola tal-azjenda li tintuża hijiex f'post kopert mill-paragrafu 2(a), (b) u (c) tal-Artikolu 90 tar-Regolament (UE) Nru 1303/2013 tal-Parlament Ewropew u tal-Kunsill (5). Għandhom jintużaw in-numri ta' kodiċi li ġejjin: 1. il-biċċa l-kbira tal-art agrikola tal-azjenda li tintuża qiegħda f'reġjun mhux żviluppat, skont it-tifsira tar-Regolament (UE) Nru 1303/2013, b'mod partikolari tal-paragrafu 2(a) tal-Artikolu 90 tiegħu; 2. il-biċċa l-kbira tal-art agrikola tal-azjenda li tintuża qiegħda f'reġjun aktar żviluppat, skont it-tifsira tar-Regolament (UE) Nru 1303/2013, b'mod partikolari tal-paragrafu 2(c) tal-Artikolu 90 tiegħu; 3. il-biċċa l-kbira tal-art agrikola tal-azjenda li tintuża qiegħda f'reġjun ta' tranżizzjoni fit-tifsira tal-paragrafu 2(b) tal-Artikolu 90 tar-Regolament(UE) Nru 1303/2013.

A.CL.190.C. Żona Natura 2000: għandha tingħata indikazzjoni dwar jekk il-biċċa l-kbira tal-art agrikola tal-azjenda li tintuża hijiex f'żoni marbuta mal-implimentazzjoni tad-Direttiva tal-Kunsill 79/409/KEE (6) u d-Direttiva tal-Kunsill 92/43/KEE (7) (Natura 2000). Għandhom jintużaw in-numri ta' kodiċi li ġejjin: 1. il-biċċa l-kbira tal-art agrikola tal-azjenda li tintuża mhijiex f'żona eliġibbli għall-pagamenti tan-Natura 2000; 2. il-biċċa l-kbira tal-art agrikola tal-azjenda li tintuża tinsab f'żona eliġibbli għall-pagamenti tan-Natura 2000.

A.CL.200.C. Żona li għaliha tapplika id-Direttiva tal-Ilma (2000/60/KE): għandha tingħata indikazzjoni dwar jekk il-biċċa l-kbira tal-art agrikola tal-azjenda li tintuża hijiex f'żoni marbuta mal-implimentazzjoni tad-Direttiva 2000/60/KE tal-Parlament Ewropew u tal-Kunsill (8). Għandhom jintużaw in-numri ta' kodiċi li ġejjin: 1. il-biċċa l-kbira tal-art agrikola tal-azjenda li tintuża mhijiex f'żona eliġibbli għall-pagamenti marbutin mad-Direttiva 2000/60/KE; 2. il-biċċa l-kbira tal-erja agrikola utilizzata tal-azjenda tinsab f'żona eliġibbli għal pagamenti relatati mad-Direttiva 2000/60/KE.

A.OT. Dettalji oħra rigward l-azjenda

A.OT.210.C. Is-sistema ta' irrigazzjoni: għandha tingħata indikazzjoni dwar is-sistema ta' tisqija ewlenija applikata fl-azjenda agrikola: 0. mhix applikabbli (meta ma jkunx hemm tisqija fl-azjenda agrikola) 1. mal-wiċċ 2. bit-tbexxix 3. bit-taqtir 4. oħra

A.OT.220.C. L-għadd ta' jiem ta' mergħa fuq art komuni għal kull bhima: L-għadd ta' jiem ta' mergħa minn kull bhima tar-razzett fuq art komuni li tuża l-azjenda.

IL-KOLONNI FIT-TABELLA A

Il-kolonna R tirreferi għat-taqsima tal-FADN, il-kolonna S tirreferi għas-sottotaqsimiet, il-kolonna H tirreferi għan-numru tas-sensiela tal-azjenda, il-kolonna DG tirreferi għall-gradi, il-kolonna MI tirreferi għall-minuti, il-kolonna N għan-NUTS, il-kolonna AO għan-numru tal-uffiċċju tal-kontabbiltà, il-kolonna DT għad-data, il-kolonna W għall-piż tal-azjenda, il-kolonna TF għat-tip ta' biedja, il-kolonna ES għall-klassi ta' daqs ekonomiku, u l-kolonna C għall-kodiċi.

Tabella B

Tip ta' okkupazzjoni

Kategorija ta' Erja agrikola użata (EAU) Kodiċi (*) Grupp ta' informazzjoni Erja Agrikola Utilizzata A UO EAU għall-biedja mis-sid UT EAU għall-biedja mill-inkwilin US EAU għall-biedja bi tqassim jew modi oħrajn





Kodiċi (*) Deskrizzjoni tal-kategoriji Grupp A 10 EAU għall-biedja mis-sid UO 20 EAU mikrija UT 30 Sharecropped UAA US

Artijiet ta' azjendi miżmuma b'mod konġunt minn żewġ sħab jew aktar għandhom jiġu rreġistrati bħala okkupati mis-sid, mikrija jew maħduma bi tqassim, skont l-arranġament fis-seħħ bejn is-sħab.

l-Erja Agrikola Utilizzata (EAU) hija l-erja totali okkupata minn art li tinħadem, bur u mergħa permanenti, uċuħ tar-raba' permanenti u ġonna kulinari, użata mill-azjenda, irrispettivament mit-tip ta' dritt fuq il-proprjetà. Mhumiex inklużi l-artijiet komuni użati mill-azjenda.

Għandhom jintużaw il-gruppi ta' informazzjoni u ta' kategoriji li ġejjin:

B.UO. EAU għall-biedja mis-sid

B.UO.10.A UAA (art li tinħadem, bur permanenti, uċuħ tar-raba' permanenti u ġonna kulinari) li l-bidwi huwa l-proprjetarju, l-inkwilin għal għomru jew id-detentur tal-kirja tagħhom u/jew EAU b'kundizzjonijiet simili. Din il-kategorija tinkludi art mikrija lil persuni oħrajn lesta biex tinżera' (kodiċi tal-uċuħ 11300).

B.UT. EAU għall-biedja mill-inkwilin

B.UT.20.A UAA (art li tinħadem, bur permanenti, uċuħ tar-raba' permanenti u ġonna kulinari) li tinħadem minn persuna li mhix is-sid, l-inkwilin għal għomru jew id-detentur tal-kirja u li l-art imsemmija hija mikrija lilu (il-kera għandha titħallas bi flus u/jew in natura; din ġeneralment tkun iffissata bil-quddiem, u normalment ma tvarjax skont ir-riżultati tal-biedja) u/jew iż-żona agrikola li tintuża li tkun mikrija b'kundizzjonijiet simili.

L-erja mikrija ma tinkludix art li l-ħsad tagħha jinxtara bħala wiċċ tar-raba' wieqaf. Is-somom li jitħallsu għax-xiri tal-uċuħ tar-raba' wieqfa għandhom jingħataw fit-Tabella H taħt il-kodiċijiet mill-2020 sal-2040 (għalf mixtri) fil-każ tal-ħaxix tal-bur jew tal-uċuħ tar-raba' li jintużaw għall-għalf tal-annimali u taħt il-kodiċi 3090 (spejjeż speċifiċi oħrajn marbuta mal-uċuħ tar-raba') fil-każ tal-uċuħ tar-raba' li jistgħu jitqiegħdu fis-suq (prodotti li s-soltu jitqiegħdu fis-suq). L-uċuħ tar-raba' li jistgħu jitqiegħdu fis-suq u jinxtraw wieqfa għandhom jingħataw mingħajr ma tiġi speċifikata l-erja inkwistjoni (Tabella H).

Art mikrija għal inqas minn sena fuq bażi okkażjonali, u l-produzzjoni tagħha, hija ttrattata b' mod simili għal art li l-ħsad tagħha jinxtara bħala wiċċ tar-raba' wieqaf.

B.US. EAU għall-biedja bi tqassim jew modi oħrajn

B.US.30.A UAA (art li tinħadem, bur u mergħa permanenti, uċuħ tar-raba' permanenti u ġonna kulinari) li tinħadem b'mod konġunt minn min jagħti l-konċessjoni u minn min jaqsam l-uċuħ tar-raba' abbażi ta' ftehim ta' qsim tal-uċuħ tar-raba' u/jew l-erja agrikola użata maħduma b'kundizzjonijiet simili.

KOLONNI FIT-TABELLA B

Il-kolonna A tirreferi għall-EAU.

Tabella C

Ħaddiema

Kategorija ta' ħaddiema Kodiċi (*) Kolonni Grupp ta' informazzjoni Ġenerali Total tax-xogħol fl-azjenda (xogħol agrikolu u xogħol għal attivitajiet oħra bi skop ta' qligħ (OGA) b'rabta diretta mal-azjenda) Porzjon mix-xogħol għal attivitajiet oħra bi skop ta' qligħ direttament relatati mal-azjenda Għadd ta' persuni Sess Sena tat-twelid Taħriġ agrikolu tal-maniġer Ħin maħdum fis-sena Għadd ta' Unitajiet Annwali ta' Xogħol (AWU) % tal-ħin maħdum fis-sena % tal-AWU P G B T Y1 W1 Y2 W2 Numru sħiħ Daħħal il-kodiċi Erba' ċifri Daħħal il-kodiċi (sigħat) (AWU) % % UR Bla ħlas, regolari UC Bla ħlas, każwali — — — — — — PR Bi ħlas, regolari PC Bi ħlas, każwali — — — — — —





Kodiċi (*) Deskrizzjoni Grupp P G B T Y1 W1 Y2 W2 10 Detentur/maniġer UR — — 20 Detentur/mhux maniġer UR — — — 30 Maniġer/mhux detentur UR — — 40 Konjuġi tad-detentur UR — — — 50 Oħrajn UR, PR — — — 60 Każwali UC, PC — — — — — — 70 Maniġer PR — —

B'“ħaddiema” wieħed jifhem il-persuni kollha involuti fil-ħidma tal-azjenda matul is-sena ta' kontabbiltà). Madankollu, mhumiex inklużi l-persuni li jkunu wettqu dan ix-xogħol f'isem persuna jew impriża oħra (kuntratt ta' xogħol agrikolu, li l-ispejjeż tagħhom jidhru fit-Tabella H taħt il-kodiċi 1020).

Fil-każ ta' assistenza reċiproka bejn l-azjendi, fejn din l-assistenza tikkonsisti fi skambju ta' xogħol, u l-assistenza rċevuta hija bi prinċipju ekwivalenti għall-assistenza mogħtija, il-ħin maħdum mill-ħaddiema tal-azjenda u kwalunkwe pagi relatati huma speċifikati fil-prospett tal-biedja.

Xi kultant l-assistenza rċevuta tiġi kkumpensata b'assistenza ta' xorta oħra (pereżempju għajnuna f'għamla ta' xogħol tista' tiġi kkumpensata bil-provvista ta' makkinarju). Meta l-iskambju ta' servizzi jkun fuq skala limitata, xejn ma għandu jiġi indikat fuq il-prospett tal-azjenda agrikola (fl-eżempju mogħti hawn fuq, l-għajnuna li tkun ingħatat ma tintweriex taħt xogħol; spejjeż ta' makkinarju, madanakollu, jinkludu l-ispejjeż li wieħed ipoġġi l-makkinarju għad-dispożizzjoni ta' ħaddieħor). F'każijiet eċċezzjonali meta l-iskambju ta' servizzi jkun fuq skala kbira, il-proċedura hija waħda minn dawn li ġejjin:

(a) l-għajnuna li tingħata bħala xogħol tintradd lura b'servizz ta' xorta oħra (pereżempju l-provvista ta' makkinarju) il-ħin ta' xogħol li jingħata għandu jiġi rreġistrat bħala xogħol tal-biedja mħallas (gruppi PR jew PC, skont jekk il-ħaddiema jkunux impjegati fl-azjenda fuq bażi regolari jew le); il-valur tal-assistenza mogħtija għandu jitniżżel kemm bħala produzzjoni taħt il-kategorija korrispondenti f'tabelli oħra (f'dan l-eżempju, Tabella L, kategorija 2010 “Xogħol b'kuntratt”) kif ukoll bħala spiża (tabella H kategorija 1010 “Pagi u sigurtà soċjali”);

(b) l-għajnuna li tingħata bħala xogħol tintradd lura b'servizz ta' xorta oħra (pereżempju l-provvista ta' makkinarju) f'din is-sitwazzjoni l-ħin ta' xogħol ipprovdut u kwalunkwe pagi relatati ma għandhomx jitqiesu; il-valur tas-servizz li jirċievu jiġi rreġistrat bħala input taħt il-grupp korrispondenti f'tabella oħra (f'dan l-eżempju, Tabella H, grupp 1020 “Xogħol b'kuntratti u kiri ta' makkinarju”).

Għandha ssir distinzjoni bejn il-gruppi ta' informazzjoni u l-kategoriji ta' ħaddiema li ġejjin:

C.UR. Ħaddiema regolari mhux imħallsa

Il-ħaddiema mhux imħallsa jew li jirċievu inqas rimunerazzjoni (fi flus jew in natura) mill-ammont normalment imħallas għas-servizzi pprovduti (tali ħlas ma għandux jidher fl-ispejjeż tal-azjenda) u li matul is-sena ta' kontabbiltà jkunu pparteċipaw, mill-inqas, għal ġurnata sħiħa fil-ġimgħa (esklużi vaganzi normali).

Madankollu, persuna impjegata regolarment li, però, għal raġunijiet partikolari, tkun ġiet impjegata fl-azjenda għal perjodu limitat biss fis-sena ta' kontabbiltà għandha tiġi rreġistrata madankollu (għall-għadd ta' sigħat maħduma fir-realtà) bħala ħaddiem(a) regolari.

Jistgħu jinqalgħu l-każijiet li ġejjin jew oħrajn simili:

(a) kundizzjonijiet speċjali ta' produzzjoni fl-azjenda li minħabba fihom ma jeħtieġux bżonn ta' ħaddiema tul is-sena kollha: pereżempju azjendi taż-żebbuġ jew tal-għeneb u rziezet speċjalizzati fit-tismin staġonali ta' annimali jew fil-produzzjoni ta' frott u ħaxix fil-beraħ;

(b) assenza mix-xogħol għajr dik minħabba vaganzi normali, pereżempju servizz militari, mard, inċidenti, maternità, liv estiż eċċ.;

(c) li wieħed jibda, jew jieqaf, jaħdem mal-azjenda;

(d) waqfien totali tax-xogħol fl-azjenda minħabba kawżi aċċidentali (għargħar, nar, eċċ.).

Hemm il-kategoriji li ġejjin:

C.UR.10. Detentur/maniġer

Persuna li tassumi responsabbiltà ekonomika u legali għall-azjenda u tieħu ħsieb it-tmexxija ta' kuljum. Fil-każ ta' arranġamenti ta' qsim ta' uċuħ tar-raba', min jaqsam l-uċuħ tar-raba' huwa indikat bħala detentur/manager.

C.UR.20. Detentur/mhux maniġer

Persuna li tassumi responsabbiltà ekonomika u legali għall-azjenda mingħajr ma tieħu ħsieb it-tmexxija ta' kuljum.

C.UR.30 Maniġer/mhux detentur

Persuna li tieħu ħsieb it-tmexxija ta' kuljum tal-azjenda mingħajr ma tassumi responsabbiltà ekonomika u legali għaliha.

C.UR.40. Konjuġi tad-detentur(i)

C.UR.50. Ħaddiema regolari oħra mhux imħallsa

Il-ħaddiema mhux imħallsa li mhumiex inklużi fil-kategoriji ta' qabel jinkludu wkoll lill-formen u lis-submaniġers mhux responsabbli għat-tmexxija tal-azjenda kollha.

C.UC. Ħaddiema każwali mhux imħallsa

C.UC.60. Il-ħaddiema mhux imħallsa li ma jkunux ħadmu mal-azjenda b'mod regolari matul is-sena ta' kontabbiltà jiddaħħlu f'din il-kategorija.

C.PR. Ħaddiema regolari mħallsa

Ħaddiema mħallsa (fi flus u/jew in natura) fuq l-iskala normali għas-servizzi pprovduti u li waqt is-sena ta' kontabbiltà (esklużi vaganzi normali) ikunu ħadmu għall-azjenda għal mill-inqas ġurnata sħiħa fil-ġimgħa.

Għandhom jidhru l-kategoriji li ġejjin:

C.PR.70. Maniġer tal-azjenda

Persuna b'salarju li tkun responsabbli għat-tmexxija ta' kuljum tal-azjenda.

C.PR.50. Oħrajn

Il-ħaddiema regolari mħallsa kollha (bl-eċċezzjoni tal-maniġer b'salarju tal-azjenda) għandhom jiddaħħlu f'dan il-grupp. Jinkludi wkoll lill-formen u lis-submaniġers mhux responsabbli għat-tmexxija tal-azjenda kollha.

C.PC. Ħaddiema okkazjonali mħallsa

C.PC.60. Il-ħaddiema mħallsa li ma jkunux ħadmu b'mod regolari mal-azjenda matul is-sena ta' kontabbiltà (inklużi ħaddiema parzjali) jiddaħħlu f'din il-kategorija.

KOLONNI FIT-TABELLA C

L-għadd ta' persuni (il-kolonna P)

Fejn hemm aktar detenturi, jista' jkun hemm aktar minn konjuġu wieħed. L-għadd ta' konjuġi u l-għadd ta' persuni għandu jkun indikat fil-kategoriji fejn jistgħu jidhru (kategoriji 40 u 50 mill-gruppi “ħaddiema regolari mhux imħallsa” UR jew “ħaddiema regolari mħallsa” PR).

Is-sess (il-kolonna G)

Is-sess għandu jiġi stabbilit biss għad-detentur(i) u/jew għall-maniġer(s) fil-kategoriji fejn jistħgu jidhru (il-kategoriji mill-10 sat-30 u s-70 tal-gruppi “ħaddiema regolari mhux imħallsa” UR jew “ħaddiema mħallsa regolari” PR). Is-sess għandu jkun indikat b'numru ta' kodiċi, jiġifieri:

1. raġel; 2. mara.

Is-sena tat-twelid (il-kolonna B)

Is-sena tat-twelid għandha tingħata biss għad-detentur(i) u/jew il-maniġer(s) (il-kategoriji mill-10 sat-30 u s-70 tal-gruppi “ħaddiema regolari mhux imħallsa” UR jew “ħaddiema mħallsa regolari” PR) bl-użu tal-erba' ċifri tas-sena tat-twelid.

It-taħriġ agrikolu tal-maniġer (il-kolonna T)

It-taħriġ agrikolu għandu jingħata biss lill-maniġer(s) (il-kategoriji 10, 30 u 70 tal-gruppi “ħaddiema regolari mhux imħallsa” UR jew “ħaddiema mħallsa regolari” PR). It-taħriġ agrikolu huwa indikat b'numru ta' kodiċi, jiġifieri:

1. esperjenza agrikola prattika biss; 2. taħriġ agrikolu bażiku; 3. taħriġ agrikolu sħiħ.

Ħin maħdum fis-sena (il-kolonna Y1)

Il-ħin maħdum għandu jiġi indikat f'sigħat għall-gruppi u l-kategoriji kollha. Għandu jirreferi għall-ħin attwalment iddedikat għall-ħidma fl-azjenda. Fil-każijiet ta' ħaddiema b'inqas ħila, il-ħin maħdum għandu jitnaqqas b'mod proporzjonali mal-kapaċitajiet tagħhom. Il-ħin maħdum minn ħaddiema li jaħdmu bl-imqietgħa huwa stmat billi l-ammont totali mħallas għax-xogħol jiġi diviż bil-paga fis-siegħa ta' ħaddiem impjegat bis-siegħa.

Total tal-ħaddiema: l-għadd ta' unitajiet annwali (il-kolonna W1)

Il-ħaddiema impjegati b'mod regolari jinbidlu f'unitajiet annwali ta' xogħol. L-għadd ta' unitajiet annwali ta' xogħol ma jiġix irreġistrat għall-ħaddiema każwali (kemm dawk mhux imħallsa (UC) kif ukoll dawk imħallsa (PC)). Unità waħda annwali ta' xogħol hija ekwivalenti għal persuna waħda li taħdem il-ħin kollu mal-azjenda. Persuna waħda ma tistax taqbeż l-ekwivalent ta' unità waħda ta' xogħol, anki jekk il-ħin ta' xogħol attwali tagħha fir-realtà jaqbeż l-istandard għar-reġjun u t-tip ta' azjenda. Persuna li ma taħdimx tul is-sena kollha mal-azjenda tippreżenta frazzjoni ta' “unità annwali”. L-“unità annwali ta' xogħol” ta' kull waħda minn dawn il-persuni tinstab billi wieħed jiddividi l-ħin attwali ta' xogħol fis-sena bil-ħin normali ta' xogħol fis-sena ta' ħaddiem full-time fir-reġjun li qiegħed jitqies u fl-istess tip ta' azjenda.

Fil-każijiet ta' ħaddiema b'inqas ħila, l-ekwivalent ta' unitajiet ta' xogħol annwali għandu jitnaqqas b'mod proporzjonat mal-kapaċitajiet tagħhom.

Is-sehem tax-xogħol f'attivitajiet oħrajn bi skop ta' qligħ bħala % tal-ħin maħdum kull sena (il-kolonna Y2)

Is-sehem tax-xogħol iddedikat għal attivitajiet oħra bi skop ta' qligħ espress bħala ħin maħdum huwa obbligatorju biss fil-każ tal-ħaddiema każwali (kemm dawk mhux imħallsa kif ukoll dawk imħallsa). Jista' jingħata b'mod volontarju għall-konjuġi tad-detenturi, il-ħaddiema l-oħra regolari mhux imħallsa, u l-ħaddiema l-oħra regolari mħallsa. Għal kull kategorija kkonċernata (40, 50, 60), dan jingħata bħala perċentwali tas-sigħat maħduma matul is-sena tal-kontabbiltà.

Il-proporzjon tax-xogħol f'attivitajiet oħrajn bi skop ta' qligħ bħala % tal-unitajiet ta' xogħol kull sena (il-kolonna W2)

Is-sehem tax-xogħol iddedikat għal attivitajiet oħra bi skop ta' qligħ espress bħala unitajiet annwali ta' xogħol huwa obbligatorju għall-kategoriji kollha ta' ħaddiema barra l-ħaddiema każwali (kemm dawk mhux imħallsa (UC) kif ukoll dawk imħallsa (PC)). Jingħata bħala perċentwali tal-unitajiet annwali ta' xogħol għal kull kategorija.

Xogħol f'azjenda agrikola

Ix-xogħol f'azjenda jinkludi kull xogħol ta' organizzazzjoni, sorveljanza u eżekuzzjoni, kemm manwali kif ukoll amministrattiv, li jsir b'rabta max-xogħol agrikolu fil-azjenda u x-xogħol marbut mal-attivitajiet oħra bi skop ta' qligħ direttament relatati mal-azjenda:

— Xogħol agrikolu fl-azjenda — organizzazzjoni u ġestjoni finanzjarja (bejgħ u xiri mill-azjenda, żamma tal-kotba, eċċ.), — xogħol fl-għelieqi (ħrit, żrigħ, ħsad, manutenzjoni tas-siġar tal-frott eċċ.), — trobbija tal-annimali (tħejjija tal-għalf, tmigħ tal-annimali, ħlib, kura tal-annimali, eċċ.), — tħejjija ta' prodotti għas-suq, ħżin, bejgħ dirett ta' prodotti tal-azjenda, ipproċessar ta' prodotti tal-azjenda għall-konsum mill-bdiewa stess, produzzjoni ta' nbid u żejt taż-żebbuġ, — manutenzjoni ta' bini, makkinarju, apparat, sisien tal-ħaxix, kanali, eċċ., — trasport tal-azjenda mwettaq mill-ħaddiema tal-azjenda,

— Xogħol għall-attivitajiet l-oħra bi skop ta' qligħ direttament relatati mal-azjenda — xogħol b'kuntratt (bl-użu ta' mezzi ta' produzzjoni tal-azjenda), — turiżmu, akkomodazzjoni u attivitajiet oħra relatati mal-ħin tal-mistrieħ, — ipproċessar ta' prodotti tal-azjenda (irrispettivament jekk il-materja prima tiġix prodotta fl-azjenda jew jekk tinxtarax minn barra), pereżempju ġobon, butir, laħam ipproċessat …, — il-produzzjoni ta' enerġiji rinnovabbli, — il-forestrija u l-ipproċessar tal-injam, — attivitajiet oħra bi skop ta' qligħ (annimali miżmuma għall-fer, biedja terapewtika (agrikoltura għal finijiet terapewtiċi ), artiġjanat, akkwakultura, …).

Dawn li ġejjin mhumiex inklużi fix-xogħol tal-azjenda:

— xogħol fil-produzzjoni ta' assi fissi (xogħol ta' kostruzzjoni jew ta' tiswijiet maġġuri ta' bini jew makkinarju, tħawwil ta' ġonna bis-siġar, ħatt ta' bini, tagħżiq ta' ġonna bis-siġar, eċċ.),

— xogħol imwettaq għad-dar tad-detentur jew tal-maniġer.

Tabella D

Assi

Struttura tat-tabella

Kategorija ta' assi Kodiċi (*) Kolonna Grupp ta' informazzjoni Valur V OV Valutazzjoni tal-ftuħ AD Deprezzament akkumulat DY Deprezzament tas-sena kurrenti IP Investiment/xiri, qabel ma jitnaqqsu s-sussidji S Sussidji SA Bejgħ CV Valutazzjoni tal-għeluq





Kodiċi (*) Deskrizzjoni tal-kategoriji OV AD DY IP S SA CV 1010 Flus kontanti u ekwivalenti — — — — — 1020 Riċevibbli — — — — — 1030 Assi kurrenti oħra — — — — — 1040 Inventarji — — 2010 Assi bijoloġiċi — pjanti — — 3010 Art agrikola — — 3020 Benefikati fuq l-art 3030 Binjiet tal-azjenda 4010 Makkinarju u tagħmir 5010 Art tal-foresti, inkluż injam wieqaf — — 7010 Assi intanġibbli, negozjabbli — — 7020 Assi intanġibbli, mhux negozjabbli 8010 Assi oħra mhux kurrenti

Għandhom jintużaw il-kategoriji ta' assi li ġejjin:

1010. Flus kontanti u ekwivalenti

Flus kontanti u assi oħra li jistgħu faċilment jinbidlu fi flus kontanti.

1020. Riċevibbli

Assi ta'terminu qasir, ammonti dovuti lill-azjenda li jinħolqu b'mod normali mill-attivitajiet kummerċjali.

1030. Assi kurrenti oħra

Kwalunkwe assi oħra li jinbiegħu faċilment jew li huma mistennija li jitħallsu fi żmien sena.

1040. Inventarji

Stokkijiet ta' prodotti li huma proprjetà tal-azjenda li jistgħu jew jintużaw bħala mezzi ta' produzzjoni jew jinżammu għall-bejgħ, irrispettivament jekk humiex immanifatturati mill-azjenda jew mixtrija.

2010. Assi bijoloġiċi — pjanti

Il-valuri tal-pjanti li għadhom ma nħasdux (l-uċuħ tar-raba' kollha permanenti u wieqfa).

3010. Art agrikola

L-art agrikola fil-pussess tal-azjenda.

3020. Benefikati fuq l-art

Benefikati fuq l-art (pereżempju bini ta' ċnut jew ħitan, sistemi ta' drenaġġ, apparat permanenti għat-tisqija) li jappartienu lid-detentur, irrispettivament mit-tip ta' okkupazzjoni tal-art. L-ammonti mdaħħla huma soġġetti għad-deprezzament fil-kolonna DY.

3030. Binjiet tal-azjenda

Binjiet li jappartjenu lid-detentur, irrispettivament mit-tip ta' okkupazzjoni tal-art. L-intestatura għandha timtela, u l-ammonti rreġistrati huma soġġetti għad-deprezzament fil-kolonna DY.

4010. Makkinarju u tagħmir

Tratturi, kultivaturi bil-mutur, trakkijiet, vannijiet, karozzi, tagħmir tal-biedja kbir u żgħir. L-intestatura għandha timtela, u l-ammonti rreġistrati huma soġġetti għad-deprezzament fil-kolonna DY.

5010. Art tal-foresti, inkluż injam wieqaf

Artijiet tal-foresti okkupati mis-sid li huma inklużi fl-azjenda agrikola.

7010. Assi intanġibbli — negozjabbli

L-assi kollha intanġibbli li jistgħu jinxtraw jew jinbiegħu faċilment (pereżempju kwoti u drittijiet meta jkunu negozjabbli mingħajr l-art u jkun jeżisti suq attiv għalihom).

7020. Assi intanġibbli — mhux negozjabbli

L-assi intanġibbli l-oħra kollha (pereżempju softwer, liċenzji, eċċ.). L-intestatura għandha timtela, u l-ammonti rreġistrati huma soġġetti għad-deprezzament fil-kolonna DY.

8010. Assi oħra mhux kurrenti

Assi oħra fuq medda twila ta' żmien. L-intestatura għandha timtela, u l-ammonti rreġistrati huma soġġetti għad-deprezzament fil-kolonna DY.

Gruppi ta' informazzjoni fit-Tabella D

Il-gruppi ta' informazzjoni huma: (OV) valutazzjoni tal-ftuħ, (AD) deprezzament akkumulat, (DY) deprezzament tas-sena kurrenti, (IP) investimenti jew xiri qabel ma jitnaqqsu s-sussidji, (S) sussidji, (SA) bejgħ, (CV) valutazzjoni tal-għeluq. Dawn huma spjegati hawn taħt.

Hemm kolonna waħda biss bil-valur (V).

Metodi ta' valutazzjoni

Jintużaw il-metodi ta' valutazzjoni li ġejjin:

Valur ġust li minnu jitnaqqsu l-ispejjeż stmati fuq il-post tal-bejgħ l-ammont li bih jistgħu jiġu skambjati l-assi, jew ikun saldu ta' obbligazzjoni, bejn partijiet konsapevoli u disposti fi tranżazzjoni distakkata, li minnu jitnaqqsu l-ispejjeż stmati li wieħed iġarrab b'rabta mal-bejgħ 2010 , 3010 , 5010 , 7010 Kost storiku spejjeż nominali jew oriġinali tal-assi waqt l-akkwist 3020 , 3030 , 4010 , 7020 Valur skont il-kotba il-valur tal-assi kif jidher fil-karta tal-bilanċ 1010 , 1020 , 1030 , 1040 , 8010

D.OV. Valutazzjoni tal-ftuħ

Il-valutazzjoni tal-ftuħ hija l-valur tal-assi fil-bidu tas-sena ta' kontabbiltà. Għall-irziezet li kienu inklużi fil-kampjun anki fis-sena ta' qabel, il-valutazzjoni tal-ftuħ għandha taqbel mal-valutazzjoni tal-għeluq tas-sena ta' qabel.

D.AD. Deprezzament akkumulat

Huwa s-somma tad-deprezzament tal-assi mill-bidu tal-ħajja tagħhom sa tmiem il-perjodu preċedenti.

D.DY. Deprezzament tas-sena kurrenti

Allokazzjoni sistematika tal-ammont deprezzabbli tal-assi matul il-ħajja utli tagħhom.

Għandha tintbagħat tabella bir-rati annwali ta' deprezzament applikati minn kull Stat Membru lill-Kummissjoni fil-ħin biex tiġi stabbilita s-sistema ta' twassil u kontroll komputerizzata msemmija fl-Artikolu 10(1).

D.IP. Investimenti/Xiri

L-infiq totali fuq xiri, tiswijiet kbar u l-produzzjoni ta' assi fissi matul is-sena ta' kontabbiltà. Fil-każijiet fejn ikunu ngħataw għotjiet u sussidji fil-konfront ta' dawn l-investimenti, l-ammont minfuq qabel ma jitnaqqsu l-għotjiet u s-sussidji msemmija għandu jiddaħħal fil-kolonna IP.

Ix-xiri ta' oġġetti żgħar ta' makkinarju u tagħmir kif ukoll ta' siġar żgħar u buxxijiet għal tħawwil mill-ġdid ma għandux jidher f'dawn il-kolonni, iżda għandu jiġi inkluż fl-ispejjeż tas-sena ta' kontabbiltà.

It-tiswijiet il-kbar li effettivament iżidu l-valur tal-makkinarju u tat-tagħmir meta mqabbel mal-valur li dawn kellhom qabel it-tiswija għandhom ukoll ikunu inklużi f'din il-kolonna, jew bħala parti integrali mid-deprezzament tal-makkinarju jew tat-tagħmir, li, kif xieraq, għandu jiġi adattat b'tali mod li titqies l-ħajja estiża (bis-saħħa tat-tiswijiet) tal-oġġetti inkwistjoni jew billi l-ispiża tat-tiswijiet il-kbar titqassam fuq il-ħajja utli mistennija kollha.

Il-valur tal-assi fissi prodotti għandu jiġi vvalutat abbażi tal-ispejjeż tagħhom (inkluż il-valur tax-xogħol imħallas u/jew mhux imħallas) u għandu jiżdied mal-valur tal-assi fissi mogħtija taħt il-kodiċijiet mill-2010 sat-8010 tat-Tabella D “Assi”.

D.S. Sussidji fuq investimenti

Il-porzjon kurrenti tas-sussidji kollha riċevuti (fis-snin ta' kontabbiltà preċedenti jew kurrenti) għall-assi mdaħħla f'din it-tabella.

D.SA. Bejgħ

Il-bejgħ totali tal-assi matul is-sena ta' kontabbiltà.

D.CV. Valutazzjoni tal-għeluq

Il-valutazzjoni tal-għeluq hija l-valur tal-assi fi tmiem is-sena tal-kontabbiltà.

Kummenti

Għall-punti 2010, 3010, 5010 u 7010, id-differenza bejn OV + IP-SA u CV titqies bħala introjtu jew telf (ikkawżat kemm mit-tibdil fil-prezz tal-unità kif ukoll fil-volum) għal dawn l-assi għas-sena ta' kontabbiltà.

L-informazzjoni dwar l-Assi Bijoloġiċi — annimali titniżżel fit-Tabella J “Produzzjoni tal-bhejjem”.

Tabella E

Kwoti u drittijiet oħra

Kategorija ta' kwota jew dritt Kodiċi (*) Kolonni Grupp ta' informazzjoni Kwota fil-pussess Kwota mikrija mingħand oħrajn Kwota mikrija lil oħrajn Taxxi N I O T QQ Kwantità fi tmien sena ta' kontabbiltà — QP Xiri ta' kwota — — — QS Kwota mibjugħa — — — OV Valutazzjoni tal-ftuħ — — — CV Valutazzjoni tal-għeluq — — — PQ Pagamenti imwettqa għal kwoti meħuda b'kera jew ċens — — — RQ Pagamenti riċevuti għal kwoti mogħtija b'kera jew ċens — — — TX Taxxi — — —





Kodiċi (*) Deskrizzjoni 40 Pitravi zokkrija 50 Demel organiku 60 Drittijiet għall-pagamenti taħt l-iskema tal-ħlas uniku

Il-kwantitajiet tal-kwoti (kwoti fil-pussess, kwoti mikrija mingħand oħrajn u kwoti mikrija lil oħrajn) huma punti obbligatorji. Tiġi rreġistrata biss il-kwantità fi tmiem is-sena ta' kontabbiltà.

Il-valuri li jikkonċernaw kwoti li jistgħu jiġu nnegozjati b'mod separat mill-art relatata magħhom jitniżżlu f'din it-tabella. Il-kwoti li ma jistgħux jiġu nnegozjati b'mod separat mill-art relatata magħhom jitniżżlu biss fit-Tabella D “Assi”. Il-kwoti oriġinarjament akkwistati b'xejn għandhom ukoll jiġu rreġistrati u vvalutati bil-valur kurrenti tagħhom fis-suq jekk ikunu jistgħu jiġu nnegozjati b'mod separat mill-art.

Xi tipi ta' dejta jiġu inklużi b'mod simultanju, individwalment jew bħala komponenti ta' ammonti ta' dejta ikbar, fi gruppi jew f'kategoriji oħra fit-Tabelli D “Assi”, H “Mezzi ta' Produzzjoni” u/jew I “Uċuħ tar-raba'”.

Għandhom jintużaw il-kategoriji li ġejjin:

40. Pitravi zokkrija 50. Demel organiku 60. Drittijiet għall-pagamenti fl-iskema tal-ħlas uniku.

Għandhom jintużaw il-gruppi ta' informazzjoni li ġejjin:

E.QQ. Kwantità (li għandha tiġi rreġistrata fil-kolonni N, I, O biss)

L-unitajiet li għandhom jintużaw:

— Il-kategorija 40 (pitravi zokkrija): qnatar,

— Kategorija 50 (demel organiku): għadd ta' annimali mibdul f'unitajiet standard,

— Kategorija 60 (skema ta' pagament bażiku): għadd ta' drittijiet/ares

E.QP. Kwoti mixtrija (għandhom jiġu rreġistrati fil-kolonna N biss)

Għandu jiġi rreġistrat l-ammont imħallas għax-xiri, matul is-sena ta' kontabbiltà, ta' kwoti jew drittijiet oħra li jistgħu jkunu nnegozjati b'mod separat mill-art relatata magħhom.

E.QS. Kwoti mibjugħa (għandhom jiġu rreġistrati fil-kolonna N biss)

L-ammont irċevut għall-bejgħ, matul is-sena ta' kontabbiltà, ta' kwoti jew drittijiet oħra li jistgħu jkunu nnegozjati b'mod separat mill-art relatata magħhom.

E.OV. Valutazzjoni tal-ftuħ (għandha tiġi rreġistrata fil-kolonna N biss)

Il-valur tal-valutazzjoni tal-ftuħ tal-kwantitajiet li jinsabu għad-dispożizzjoni tad-detentur, irrispettivament jekk oriġinarjament ġewx akkwistati b'xejn jew jekk inxtrawx, għandu jiġi rreġistrat skont il-valuri kurrenti fis-suq jekk il-kwoti jkunu jistgħu jiġu nnegozjati b'mod separat mill-art assoċjata magħhom.

E.CV. Valutazzjoni tal-għeluq (għandha tiġi rreġistrata fil-kolonna N biss)

Il-valur tal-valutazzjoni tal-għeluq tal-kwantitajiet li jinsabu għad-dispożizzjoni tad-detentur, irrispettivament jekk oriġinarjament ġewx akkwistati b'xejn jew jekk inxtrawx, għandu jiġi rreġistrat skont il-valuri kurrenti fis-suq jekk il-kwoti jkunu jistgħu jiġu nnegozjati b'mod separat mill-art assoċjata magħhom.

E.PQ. Ammonti mħallsa għal kwoti meħuda b'kera jew b'ċens (għandhom jiġu rreġistrati fil-kolonna I biss)

L-ammont imħallas għall-għoti b'ċens jew kera ta' kwoti jew drittijiet oħra. Dan huwa inkluż ukoll fil-kera mħallsa fil-kategorija 5070 (Kera mħallsa) fit-Tabella H “Mezzi ta' Produzzjoni”.

E.RQ. Dħul għal kwoti mogħtija b'kera jew b'ċens (għandu jiġi rreġistrat fil-kolonna O biss)

L-ammont riċevut għall-għoti b'kera jew ċens ta' kwoti jew drittijiet oħra. Dan huwa inkluż ukoll fil-kategorija 90900 (“Oħrajn”) fit-Tabella I “Uċuħ tar-raba'”.

E.TX. Taxxi, imposta addizzjonali (il-kolonna T)

Ammont imħallas.

KOLONNI FIT-TABELLA E

Il-kolonna N tirreferi għall-kwoti fil-pussess, il-kolonna I għall-kwoti mikrija mingħand oħrajn, il-kolonna O għall-kwoti mikrija lil oħrajn, u l-kolonna T għat-taxxi.

Tabella F

Djun

Struttura tat-tabella

Kategoriji ta' dejn Kodiċi (*) Kolonni Grupp ta' informazzjoni Perjodu qasir Perjodu twil S L OV Valutazzjoni tal-ftuħ CV Valutazzjoni tal-għeluq





Kodiċi (*) Deskrizzjoni tal-kategoriji S L 1010 Kummerċjali standard 1020 Kummerċjali speċjali 1030 Self lill-familja/privat 2010 Ammonti pagabbli — 3000 Obbligazzjonijiet oħra

L-ammonti indikati għandhom jirreferu biss għall-ammonti li jkunu għadhom pendenti, jiġifieri s-self mingħajr il-pagamenti li jkunu diġà saru.

Għandhom jintużaw il-kategoriji li ġejjin:

— 1010. Dejn — kummerċjali standard — jirreferi għas-self li mhu appoġġjat mill-ebda politika pubblika mmirata għas-self.

— 1020. Dejn — kummerċjali speċjali — jirreferi għas-self li jibbenefika minn appoġġ minn politika pubblika (sussidji għall-interessi, garanziji, eċċ.).

— 1030. Dejn — self lill-familja/privat — self mogħti lil persuna fiżika bis-saħħa tar-relazzjoni familjari/privata tagħha mad-debitur.

— 2010. Ammonti pagabbli — ammonti dovuti lil fornituri.

— 3000. Obligazzjonijiet oħra — obbligazzjonijiet differenti minn self jew ammonti pagabbli.

Għandhom jiġu rreġistrati żewġ gruppi ta' informazzjoni: (OV) il-valutazzjoni tal-ftuħ (CV) u l-valutazzjoni tal-għeluq.

Hemm żewġ kolonni: (S) obbligazzjonijiet fuq medda ta' żmien qasir u (L) obbligazzjonijiet fuq medda ta' żmien twil:

— Obbligazzjonijiet fuq medda ta' żmien qasir — djun u obbligazzjonijiet oħra b'rabta mal-azjenda li jkunu dovuti f'inqas minn sena.

— Obbligazzjonijiet fuq medda ta' żmien twil — djun u obbligazzjonijiet oħra b'rabta mal-azjenda għal tul ta' sena jew aktar.

Tabella G.

Taxxa fuq il-valur miżjud (VAT)

Struttura tat-tabella

Kategorija tas-sistemi ta' VAT Kodiċi (*) Grupp ta' informazzjoni Sistema ta' VAT Bilanċ tat-tranżazzjonijiet li mhumiex investimenti Bilanċ tat-tranżazzjonijiet tal-investiment C NI I VA Sistemi ta' VAT fl-azjenda agrikola





Kodiċi (*) Deskrizzjoni tal-kategoriji 1010 Sistema ta' VAT ewlenija fl-azjenda agrikola 1020 Sistema ta' VAT minoritarja fl-azjenda agrikola





Lista ta' sistemi ta' VAT għaż-żewġ kategoriji C NI I Sistema normali ta' VAT 1 — — Sistema ta' kumpens parzjali 2

L-informazzjoni monetarja fil-prospett al-biedja għandha tingħata mingħajr il-VAT.

Id-dettalji li ġejjin fuq il-VAT għandhom jiġu pprovduti bħala kategoriji:

1010. Sistema ta' VAT ewlenija fl-azjenda agrikola

1. Sistema normali ta' VAT— is-sistema ta' VAT li tiggarantixxi newtralità rigward l-introjtu għall-azjendi agrikoli billi l-bilanċ tal-VAT jiġi kklerjat mal-awtoritajiet tat-taxxa.

2. Sistema ta' kumpens parzjali— is-sistema ta' VAT li ma tiggarantixxix newtralità rigward l-introjtu għall-azjendi agrikoli, għalkemm tista' tinkludi xi mekkaniżmu approssimattiv biex jiġi kkumpensat il-VAT imħallas u riċevut.

1020. Sistema ta' VAT minoritarja fl-azjenda agrikola

Kodiċijiet kif iddefiniti għas-sistema tal-VAT ewlenija.

Hemm biss grupp ta' informazzjoni wieħed (VA) dwar is-sistema ta' VAT fl-azjenda agrikola.Hemm tliet kolonni: (C) kodiċi tas-sistema ta' VAT, (NI) bilanċ tat-tranżazzjonijiet li mhumiex investimenti u (I) bilanċ tat-tranżazzjonijiet tal-investiment.

Għas-sistema normali ta' VAT tiddaħħal biss l-indikazzjoni tagħha. Jekk l-azjenda agrikola tkun soġġetta għas-sistema ta' kumpens parzjali tal-VAT, għandhom jiġu pprovduti wkoll il-bilanċ tal-VAT għat-tranżazzjonijiet li mhumiex investimenti u l-bilanċ tal-VAT għat-tranżazzjonijiet tal-investiment.

Meta d-dħul mill-VAT iżid il-fatturat tal-azjenda, il-bilanċ tal-VAT ta' hawn fuq ikun ċifra pożittiva. F'każ li d-dħul jonqos, il-bilanċ ikun negattiv.

Tabella H.

Mezzi ta' produzzjoni

Struttura tat-tabella

Kategorija ta' mezzi ta' produzzjoni Kodiċi (*) Kolonni Grupp ta' informazzjoni Valur Kwantità V Q LM Spejjeż u mezzi ta' produzzjoni marbutin mal-ħaddiema u l-makkinarju SL Spejjeż speċifiċi għall-bhejjem SC Spejjeż speċifiċi u mezzi ta' produzzjoni marbutin mal-uċuħ tar-raba' OS Spejjeż speċifiċi għal attivitajiet oħra bi skop ta' qligħ FO Spejjeż ġenerali u regolari tal-irziezet





Kodiċi (*) Grupp Deskrizzjoni tal-kategoriji V Q 1010 LM Spejjeż ta' pagi u sigurtà soċjali għall-ħaddiema mħallsa — 1020 LM Xogħol b'kuntratt u kiri ta' makkinarju — 1030 LM Manutenzjoni preżenti ta' makkinarju u apparat — 1040 LM Fjuwils u lubrikanti tal-mutur — 1050 LM Spejjeż tal-karozzi — 2010 SL Għalf ikkonċentrat mixtri għal bhejjem li jirgħu (ekwini, ruminanti) — 2020 SL Għalf mhux irraffinat mixtri għal bhejjem li jirgħu (ekwini, ruminanti) — 2030 SL Għalf mixtri għall-qżieqeż — 2040 SL Għalf mixtri għall-pullam u annimali żgħar oħra — 2050 SL Għalf prodott fl-azjenda għal bhejjem li jirgħu (ekwini, ruminanti) — 2060 SL Għalf prodott fl-azjenda għall-qżieqeż — 2070 SL Għalf prodott fl-azjenda għall-pullam u annimali żgħar oħra — 2080 SL Spejjeż veterinarji — 2090 SL Spejjeż speċifiċi oħrajn tal-bhejjem — 3010 SC Żerriegħa u nebbieta mixtrija — 3020 SC Żerriegħa u nebbieta mkabbra u użati fl-azjenda — 3030 SC Fertilizzanti u sustanzi li jtejbu l-ħamrija — 3031 SC Kwantità ta' N użata f'fertilizzanti minerali — 3032 SC Kwantità ta' P2O5 użata f'fertilizzanti minerali — 3033 SC Kwantità ta' K2O użata f'fertilizzanti minerali — 3034 SC Demel mixtri — 3040 SC Prodotti għall-ħarsien tal-uċuħ tar-raba' — 3090 SC Spejjeż oħra speċifiċi relatati mal-uċuħ tar-raba' — 4010 OS Spejjeż speċifiċi marbutin mal-forestrija u l-ipproċessar tal-injam — 4020 OS Spejjeż speċifiċi marbutin mal-ipproċessar tal-uċuħ tar-raba' — 4030 OS Spejjeż speċifiċi marbutin mal-ipproċessar tal-prodotti tal-ħalib tal-baqar — 4040 OS Spejjeż speċifiċi marbutin mal-ipproċessar tal-ħalib tal-bufli — 4050 OS Spejjeż speċifiċi marbutin mal-ipproċessar tal-ħalib tan-nagħaġ — 4060 OS Spejjeż speċifiċi marbutin mal-ipproċessar tal-prodotti tal-ħalib tal-mogħoż — 4070 OS Spejjeż speċifiċi marbutin mal-ipproċessar tal-laħam u ta' prodotti oħra tal-annimali — 4090 OS Spejjeż speċifiċi oħra marbutin ma' attivitajiet oħra bi skop ta' qligħ — 5010 FO Manutenzjoni kurrenti tat-titjib tal-art u l-bini — 5020 FO Elettriku — 5030 FO Fjuwils għat-tisħin — 5040 FO Ilma — 5051 FO Assigurazzjoni agrikola — 5055 FO Assigurazzjonijiet oħra tal-azjendi agrikoli — 5061 FO Taxxi u drittijiet oħrajn — 5062 FO Taxxi fuq art u bini — 5070 FO Kera mħallsa, total — 5071 FO Kera mħallsa għall-art — 5080 FO Imgħax u pagamenti finanzjarji mħallsa — 5090 FO Spejjeż ġenerali oħrajn tal-biedja —

Hija fakultattiva l-għotja tad-dejta msemmija fil-kodiċijiet 3031 sa 3033 fis-snin 2015 sa 2017 għall-Istati Membri li fil-passat użaw il-possibbiltà fl-Artikolu 3 tar-Regolament ta' Implimentazzjoni tal-Kummissjoni (UE) Nru 385/2012 (9). L-Istati Membri li jieħdu din l-għażla jridu kull sena jinfumaw lill-Kummissjoni u lill-Kumitat Komunitarju għan-Netwerk tad-Dejta dwar il-Kontabbiltà tal-Irziezet dwar l-implimentazzjoni tal-pjan tagħhom għat-tħejjija tal-ġbir u t-trażmissjoni tad-dejta msemmija f'dawn il-kodiċijiet.

Il-mezzi ta' produzzjoni tal-irziezet (spejjeż fi flus kontanti u in natura, u kwantitajiet ta' mezzi ta' produzzjoni magħżula) huma marbuta mal-“konsum” ta' riżorsi produttivi (inkluż l-użu fl-azjenda ta' mezzi ta' produzzjoni prodotti hemmhekk stess) li jikkorrispondu mal-produzzjoni tal-azjenda waqt is-sena ta' kontabbiltà jew mal-“konsum” ta' dawk ir-riżorsi tul is-sena ta' kontabbiltà. Meta ċertu użu jirreferi, f'parti minnu, għall-użu privat u, f'parti oħra, għall-użu mill-azjenda (pereżempju elettriku, ilma, fjuwils għat-tisħin u fjuwils tal-mutur, eċċ.), hija biss din l-aħħar parti li għandha tkun inkluża fil-prospett tal-biedja. Għandu wkoll ikun inkluż il-proporzjon tal-użu tal-karozzi privati li jikkorrispondi għall-użu tagħhom għal skopijiet marbutin mal-azjenda.

Meta jiġu kkalkulati l-ispejjeż li għandhom x'jaqsmu mal-produzzjoni tas-sena ta' kontabbiltà, ix-xiri u l-użu mill-azjenda waqt is-sena għandhom jiġu aġġustati skont il-bidliet fil-valutazzjoni (inklużi bidliet fil-kultivazzjonijiet). Għal kull oġġett it-total ta' spejjeż imħallsa u l-valur tal-użu mill-azjenda agrikola għandhom jiġu rreġistrati separatament.

Meta l-ispejjeż indikati jkunu għall-“konsum” totali ta' mezzi ta' produzzjoni tul is-sena ta' kontabbiltà, imma ma jikkorrispondux mal-produzzjoni matul dik is-sena, il-bidliet fil-ħażniet ta' mezzi ta' produzzjoni (inklużi l-ispejjeż akkumulati ta' wċuħ tar-raba' li jkunu qegħdin jikbru) għandhom jiġu indikati taħt kodiċi rilevanti relatat mal-kapital li jiċċirkola.

Meta r-riżorsi ta' produzzjoni tal-azjenda (ħaddiema mħallsa jew mhux imħallsa, makkinarju jew tagħmir) jintużaw biex iżidu l-assi fissi (kostruzzjoni jew tiswijiet maġġuri ta' makkinarju, kostruzzjoni, tiswijiet maġġuri jew saħansitra tiġrif ta' bini, tħawwil jew qtugħ ta' siġar tal-frott), l-ispejjeż korrispondenti — jew stima tagħhom — ma għandhomx jiġu inklużi fl-ispejjeż tal-operat tal-azjenda. F'kull każ, l-ispejjeż tax-xogħol u s-sigħat maħduma għall-produzzjoni ta' assi fissi għandhom jiġu esklużi kemm mill-ispejjeż kif ukoll mill-informazzjoni dwar il-ħaddiema. F'każijiet eċċezzjonali, jekk ċerti spejjeż (apparti minn spejjeż ta' xogħol) użati għall-produzzjoni ta' assi fissi ma jkunux jistgħu jiġu kkalkulati separatament (pereżempju l-użu tat-trattur tal-azjenda) u jekk dan l-infiq jiġi mbagħad inkluż taħt l-ispejjeż, stima ta' dawn l-ispejjeż kollha użati għall-produzzjoni ta' assi fissi għandha tiddaħħal fit-Tabella I “Uċuħ tar-raba'” mal-kategorija tal-kodiċi tal-uċuħ tar-raba' 90900 (“Oħrajn”).

L-ispejjeż marbuta mal-“konsum” ta' assi kapitali huma rrappreżentati mid-deprezzament, u b'hekk l-infiq fuq l-akkwist ta' assi kapitali ma għandux jitqies bħala nfiq tal-azjenda. Għal istruzzjonijiet rigward id-deprezzament ara t-Tabella D “Assi”.

L-infiq fuq oġġetti kkumpensati waqt is-sena ta' kontabbiltà jew iktar tard (pereżempju tiswijiet fi trattur b'riżultat ta' inċident kopert minn polza ta' assigurazzjoni jew mir-responsabbiltà ta' parti terza) ma għandux jitniżżel bħala spejjeż tal-razzett, u d-dħul korrispondenti ma għandux jiġi inkluż fil-kontijiet tar-azjenda.

Id-dħul mill-bejgħ mill-ġdid ta' provvisti mixtrija għandu jitnaqqas mill-mezzi ta' produzzjoni korrispondenti.

L-għotjiet u s-sussidji marbuta ma' spejjeż ma għandhomx jitnaqqsu mill-oġġetti ta' spejjeż korrispondenti, imma għandhom jitniżżlu taħt kodiċijiet rilevanti mill-4100 sal-4900 fit-Tabella M “Sussidji” (ara l-istruzzjonijiet rigward dawk il-kodiċijiet). L-għotjiet u sussidji għall-investimenti jidhru fit-Tabella D “Assi”.

L-ispejjeż jinkludu wkoll kull infiq fuq xiri relatat ma' kull oġġett ta' spiża.

Il-mezzi ta' produzzjoni huma kklassifikati kif ġej:

1010. Spejjeż ta' pagi u sigurtà soċjali għall-ħaddiema mħallsa

Din il-partita tinkludi dawn li ġejjin:

— salarji u pagi attwalment imħallsa fi flus kontanti lil min jaqla' paga irrispettivament mill-bażi tar-remunerazzjoni (xogħol bl-imqieta jew bis-siegħa), bi tnaqqis ta' kull konċessjoni soċjali mħallsa lid-detentur, fil-kapaċità tiegħu bħala min iħaddem, bħala kumpens għall-ħlas ta' salarju li ma jikkorrispondix għal xogħol li attwalment ikun sar (pereżempju assenza mix-xogħol minħabba inċident, taħriġ vokazzjonali, eċċ.),

— salarji u pagi in natura (pereżempju akkomodazzjoni, ikel, abitazzjoni, prodotti tal-azjenda, eċċ.),

— bonusijiet għall-produttività jew għal kwalifiki, rigali, affarijiet b'xejn, qsim tal-qligħ,

— infiq ieħor relatat mal-ħaddiema (spejjeż tar-reklutaġġ),

— pagamenti tas-sigurtà soċjali li għandhom isiru minn min iħaddem u dawk imħallsa minnu f'isem u minflok l-impjegat,

— assigurazzjoni kontra inċidenti fuq il-post tax-xogħol.

Il-pagamenti ta' sigurtà soċjali personali tad-detentur u l-assigurazzjoni relatata u dawk tal-ħaddiema mhux imħallsa ma għandhomx jitqiesu bħala spejjeż tal-azjenda agrikola.

L-ammonti li jirċievu l-ħaddiema mhux imħallsa (li skont id-definizzjoni huma inqas minn paga normali — ara d-definizzjoni ta' xogħol bla ħlas) ma għandhomx jidhru fil-prospett tal-biedja.

Konċessjonijiet (fi flus kontanti jew in natura) imħallsa lill-ħaddiema mħallsa rtirati u li ma għadhomx impjegati mal-azjenda ma għandhomx jidħlu taħt dan il-partita, imma taħt il-kodiċi “Spejjeż ġenerali u regolari oħrajn tal-biedja”.

1020. Xogħol b'kuntratt u kiri ta' makkinarju

Din il-partita tinkludi dawn li ġejjin:

— nefqa totali fir-rigward tax-xogħol fl-azjenda imwettaq minn kuntratturi agrikoli. Dan jinkludi ġeneralment il-prezz tal-użu ta' tagħmir (inkluż il-fjuwil) u x-xogħol. Fil-każ li l-prezz tal-materjali użati, minbarra l-fjuwil (jiġifieri prodotti għall-ħarsien tal-uċuħ tar-raba', fertilizzanti u żrieragħ), ikun ukoll inkluż fil-kuntratt, il-prezz ta' dawn il-materjali għandu jkun eskluż. Dan l-ammont (jekk meħtieġ issir stima) għandu jiddaħħal taħt il-prezz tal-prodott korrispondenti (pereżempju l-pestiċidi għandhom jiġu rreġistrati taħt il-kodiċi 3040“Prodotti għall-ħarsien tal-uċuħ tar-raba'”),

— l-ispiża tal-kiri ta' magni użati mill-ħaddiema tal-azjenda. L-ispejjeż tal-fjuwil użat f'makkinarju mikri għandu jiġi rreġistrat taħt il-kodiċi 1040“Fjuwils u lubrikanti tal-mutur”,

— l-ispiża tal-kiri fit-tul (leasing) ta' magni użati mill-ħaddiema tal-azjenda. L-ispejjeż tal-fjuwil u tal-manutenzjoni ta' magni mikrija għandhom jiġu rreġistrati taħt il-kodiċi rilevanti (kodiċi 1030“Manutenzjoni preżenti ta' makkinarju u apparat” u 1040“Fjuwils u lubrikanti tal-mutur”).

1030. Manutenzjoni preżenti ta' makkinarju u apparat

L-ispiża tal-manutenzjoni ta' makkinarju u tagħmir u ta' tiswijiet żgħar li ma jaffettwawx il-valur fis-suq tal-apparat (ħlas tal-mekkanik, prezz tal-partijiet li jissostitwixxu dawk difettużi, eċċ.).

Din il-partita tinkludi x-xiri ta' tagħmir żgħir, l-ispejjeż ta' oġġetti magħmulin minn sarraġġ u tax-xogħol tan-nagħal taż-żwiemel, ix-xiri ta' tajers, oqfsa ta' appoġġ, ħwejjeġ protettivi għal xogħol insanitarju, deterġenti għat-tindif ta' tagħmir b'mod ġenerali, u l-proporzjon tal-ispejjeż tal-karrozzi privati li jikkorrispondu għall-użu tagħhom għal skopijiet tal-azjenda (ara wkoll il-kodiċi 1050). Id-deterġenti użati għat-tindif ta' tagħmir tal-bhejjem (pereżempju magni tal-ħalib) għandhom jiddaħħlu taħt il-kodiċi 2090“Spejjeż speċifiċi oħrajn tal-bhejjem”.

Tiswijiet maġġuri li jżidu l-valur tat-tagħmir meta mqabbel mal-valur tiegħu qabel ma jsiru t-tiswijiet mhumiex inklużi taħt dan il-kodiċi (ara wkoll l-istruzzjonijiet dwar id-deprezzament fit-tabella D “Assi”).

1040. Fjuwils u lubrikanti tal-mutur

Din il-partita tinkludi wkoll il-proporzjon tal-ispejjeż tal-fjuwils u l-lubrikanti għall-karozzi privati li jikkorrispondi għall-użu tagħhom għal skopijiet tal-azjenda (ara wkoll il-kodiċi 1050).

Fejn il-prodotti jintużaw kemm bħala fjuwil tal-mutur kif ukoll għat-tisħin, is-somma totali tinqasam f'żewġ kodiċijiet:

1040. “Fjuwils u lubrikanti tal-mutur” 5030. “Fjuwils għat-tisħin”.

1050. Spejjeż tal-karozzi

Meta l-proporzjon tal-azjenda agrikola mill-ispiża fuq karrozzi privati jiġi kkalkulat b'mod arbitrarju (pereżempju ammont fiss għal kull kilometru), dawn l-ispejjeż jiġu indikati taħt dan il-kodiċi.

Għalf tal-bhejjem

L-għalf użat jinqasam f'dak mixtri u dak prodott fl-azjenda.

L-għalf tal-bhejjem mixtri jinkludi supplimenti minerali, prodotti tal-ħalib (mixtrija jew irritornati lill-azjenda) u prodotti għall-preservazzjoni u l-ħżin ta' għalf tal-bhejjem, kif ukoll in-nefqa fuq ir-ragħa, fuq l-użu ta' għelieqi u mergħat komuni mhux inklużi fl-EAU, u fuq il-kiri ta' art għat-tkabbir tal-għalf mhux inkluża fl-EAU. Il-mifrex u t-tiben mixtrija huma inklużi wkoll mal-għalf tal-bhejjem mixtri.

L-għalf mixtri għall-bhejjem li jirgħu huwa subdiviż f'għalf ikkonċentrat u għalf mhux ipproċessat (inklużi in-nefqa fuq ir-ragħa u l-użu ta' għelieqi u mergħat komuni u artijiet għat-tkabbir tal-għalf mhux inklużi fl-EAU, u l-mifrex u t-tiben mixtrija).

Il-kodiċi 2010“Għalf ikkonċentrat mixtri għal bhejjem li jirgħu (ekwini, ruminanti)” jinkludi b'mod partikolari kejkijiet taż-żejt, għalf kompost, ċereali, ħaxix imnixxef, polpa mnixxfa tal-pitrava zokkrija, ħut mitħun, ħalib u prodotti tal-ħalib, minerali u prodotti għall-preservazzjoni u l-ħżin ta' dan l-għalf tal-bhejjem.

In-nefqa fuq xogħol imwettaq minn kuntratturi agrikoli għall-produzzjoni ta' foraġġ mhux ipproċessat, pereżempju ħżin ta' ħaxix tal-għalf f'sajlo, għandu jitniżżel taħt il-kodiċi 1020“Xogħol b'kuntratt u kiri ta' makkinarju”.

L-għalf tal-bhejjem prodott u użat fl-azjenda jinkludi prodotti tal-azjenda użati bħala għalf tal-bhejjem li jistgħu jinbiegħu (inkluż ħalib u prodotti tal-ħalib, imma eskluż il-ħalib li jerdgħu l-għoġġiela, li ma għandux jitqies). Il-mifrex u t-tiben prodotti mill-azjenda huma inklużi biss jekk ikunu prodott li jista' jinbiegħ fir-reġjun u fis-sena inkwistjoni.

Għandha tingħata l-analiżi ekonomika li ġejja:

— Għalf mixtri: 2010. Għalf ikkonċentrat mixtri għal bhejjem li jirgħu (ekwini, ruminanti) 2020. Għalf mhux irraffinat mixtri għal bhejjem li jirgħu (ekwini, ruminanti) 2030. Għalf mixtri għall-qżieqeż 2040. Għalf mixtri għall-pullam u annimali żgħar oħra

— Għalf prodott fl-azjenda li l-azjendi jużawh bħala: 2050. Għalf prodott fl-azjenda għal bhejjem li jirgħu (ekwini, ruminanti) 2060. Għalf prodott fl-azjenda għall-qżieqeż 2070. Għalf prodott fl-azjenda għall-pullam u annimali żgħar oħra

2080. Spejjeż veterinarji

L-ispejjeż tal-miżati tal-veterinarji u tal-mediċini.

2090. Spejjeż speċifiċi oħrajn tal-bhejjem

In-nefqa kollha direttament marbuta mal-produzzjoni tal-bhejjem li ma jaqgħu taħt ebda dispożizzjoni separata fil-kodiċijiet l-oħrajn tat-Tabella H: pagamenti għall-kiri taż-żwiemel tar-razza għat-tgħammir, inseminazzjoni artifiċjali, tiswija, testijiet tal-ħalib, abbonament u reġistrazzjoni fil-kotba tal-merħliet, deterġenti għat-tindif ta' tagħmir tal-bhejjem (pereżempju magni tal-ħlib), materjali tal-ippakkjar għal prodotti tal-bhejjem, l-ispejjeż tal-ħżin u l-preparazzjoni għas-suq ta' prodotti tal-bhejjem tal-azjenda magħmula barra l-azjenda, l-ispiża tal-kummerċjalizzazzjoni ta' prodotti tal-bhejjem tal-azjenda, l-ispejjeż tar-rimi tad-demel żejjed, eċċ. L-ispejjeż jinkludu wkoll il-kiri għal żmien qasir ta' bini użat għaż-żamma ta' annimali jew għall-ħżin ta' prodotti konnessi magħhom. Ma jinkludux l-ispejjeż speċifiċi tal-ipproċessar ta' prodotti tal-annimali kif irreġistrati taħt il-kodiċijiet mill-4030 sal-4070 tat-Tabella H.

3010. Żerriegħa u nebbieta mixtrija

Iż-żerriegħa u n-nebbieta mixtrija kollha, inklużi basal, basal tal-qasab, u tuberi. L-ispejjeż ta' siġar żgħar u buxxijiet għal tħawwil mill-ġdid jirrappreżentaw investiment u għandhom jidhru jew taħt il-kodiċi 2010 tat-Tabella D “Assi bijoloġiċi — pjanti” jew taħt il-kodiċi 5010 tat-Tabella D “Art tal-foresti, inkluż injam wieqaf”. Madankollu, l-ispejjeż tas-siġar żgħar u buxxijiet għal operazzjoni minuri ta' tħawwil mill-ġdid għandhom jitqiesu bħala spejjeż għas-sena ta' kontabbiltà u għandhom jiġu indikati taħt il-kodiċi preżenti ħlief għal dawk li għandhom x'jaqsmu ma' foresti marbuta mal-azjenda agrikola, li għandhom jiġu rreġistrati taħt il-kodiċi 4010“Spejjeż speċifiċi tal-forestrija u l-ipproċessar tal-injam”.

L-ispejjeż tal-ipproċessar taż-żerriegħa (tqassim diżinfettar) huma inklużi wkoll taħt dan il-kodiċi.

3020. Żerriegħa u nebbieta mkabbra u użati fl-azjenda

Iż-żerriegħa u n-nebbieta mixtrija kollha (inklużi basal, basal tal-qasab u tuberi) imkabbra u użati fl-azjenda.

3030. Fertilizzanti u sustanzi li jtejbu l-ħamrija

Il-fertilizzanti u s-sustanzi kollha mixtrija għat-titjib tal-ħamrija (pereżempju lumi aħdar), inklużi kompost, pit u demel (eskluż demel prodott fl-azjenda).

Il-fertilizzanti u s-sustanzi li jtejbu l-ħamrija użati għall-foresti li jiffurmaw parti mill-azjenda agrikola għandhom jitniżżlu taħt il-kodiċi 4010“Spejjeż speċifiċi tal-forestrija u tal-ipproċessar tal-injam”.

3031. Il-kwanitità ta' nitroġenu (N) fil-fertilizzanti minerali użati

Il-kwantità totali (piż) ta' nitroġenu f'termini ta' N inkluż fil-fertilizzanti minerali użati, stmata abbażi tal-kwantità tal-fertilizzanti minerali u n-N li fihom.

3032. Il-kwantità ta' fosfru ((P2O5) fil-fertilizzanti minerali użati

Il-kwantità totali (piż) tal-fosfru f'termini ta' P2O5 fil-fertilizzanti minerali użati, stmata abbażi tal-kwantità tal-fertilizzanti minerali u l-P2O5 li fihom.

3033. Il-kwantità ta' potassju ((K2O) fil-fertilizzanti minerali użati

Il-kwantità totali (piż) tal-potassju f'termini ta' K2O fil-fertilizzanti minerali użati, stmata abbażi tal-kwantità tal-fertilizzanti minerali u l-K2O li fihom.

3034. Demel mixtri

Il-valur tad-demel mixtri.

3040. Prodotti għall-ħarsien tal-uċuħ tar-raba'

Il-materjal kollu għall-ħarsien tal-uċuħ tar-raba' u tal-pjanti kontra organiżmi ta' ħsara u mard, predaturi, temp ħażin, eċċ. (insettiċidi, fungiċidi, erbiċidi, lixki bil-velenu, affarijiet li jbeżżgħu l-għasafar, gverti kontra s-silġ, ħarsien kontra l-ġelu, eċċ.). Jekk l-operazzjonijiet għall-ħarsien tal-uċuħ tar-raba' jitwettqu minn kuntrattur u jekk il-prezz tal-materjali ta' protezzjoni użati ma jkunx magħruf separatament, it-total għandu jiddaħħal taħt il-kodiċi 1020“Xogħol b'kuntratt u kiri ta' makkinarju”.

Il-materjali protettivi użati għall-foresti li jiffurmaw parti mill-azjenda agrikola għandhom jiġu rreġistrati taħt il-kodiċi 4010“Spejjeż speċifiċi marbutin mal-forestrija u mal-ipproċessar tal-injam”.

3090. Spejjeż oħra speċifiċi relatati mal-uċuħ tar-raba'

L-ispejjeż kollha direttament relatati mal-produzzjoni tal-uċuħ tar-raba' (inklużi mergħat u bur permanenti) li għalihom ma hemm l-ebda dispożizzjoni separata fl-oġġetti ta' spejjeż l-oħrajn: materjali tal-ippakkjar u l-irbit, spagi u ħbula, l-ispejjeż tal-analiżi tal-ħamrija, spejjeż tal-kompetizzjoni tal-uċuħ tar-raba', kisi tal-plastik (pereżempju għat-tkabbir tal-frawli), provvisti għall-preservazzjoni tal-uċuħ tar-raba', ħżin u preparazzjoni għas-suq ta' wċuħ tar-raba' magħmula barra l-azjenda, l-ispiża ta' kummerċjalizzazzjoni tal-prodotti tal-uċuħ tar-raba' tal-azjenda, ammonti mħallsa għax-xiri ta' wċuħ tar-raba' weqfin li jistgħu jitqiegħdu fis-suq jew għall-kiri ta' art għal perjodu ta' inqas minn sena għat-tkabbir ta' wċuħ tar-raba' li jistgħu jitqiegħdu fis-suq, provvisti tal-għeneb u ż-żebbuġ ipproċessati fl-azjenda, eċċ. Dawn l-ispejjeż ma jinkludux l-ispejjeż speċifiċi tal-ipproċessar tal-uċuħ tar-raba' differenti mill-għeneb u ż-żebbuġ, li għandhom jiġu rreġistrati taħt il-kodiċi 4020. Huwa inkluż ukoll il-kiri għal żmien qasir ta' bini użat għal uċuħ tar-raba' li jistgħu jitqiegħdu fis-suq.

4010. Spejjeż speċifiċi marbutin mal-forestrija u l-ipproċessar tal-injam

Fertilizzanti, materjali protettivi, spejjeż speċifiċi mħalltin. Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

4020. Spejjeż speċifiċi marbutin mal-ipproċessar tal-uċuħ tar-raba'

Ingredjenti, materjali mhux maħduma jew prodotti semiproċessati, tal-azjenda stess jew mixtrija, u spejjeż speċifiċi oħra marbutin mal-ipproċessar tal-uċuħ tar-raba' (pereżempju l-ispejjeż speċifiċi tal-ippakkjar jew tal-kummerċjalizzazzjoni). Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

4030. Spejjeż speċifiċi marbutin mal-ipproċessar tal-prodotti tal-ħalib tal-baqar

Ingredjenti, materjali mhux maħduma jew prodotti semiproċessati, tal-azjenda stess jew mixtrija, u spejjeż speċifiċi oħra marbutin mal-ipproċessar ta' ħalib tal-baqra (pereżempju l-ispejjeż speċifiċi tal-ippakkjar jew ta' kummerċjalizzazzjoni). Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

4040. Spejjeż speċifiċi marbutin mal-ipproċessar tal-ħalib tal-bufli

Ingredjenti, materjali mhux maħduma jew prodotti semiproċessati, tal-azjenda stess jew mixtrija, u spejjeż speċifiċi oħra marbutin mal-ipproċessar ta' ħalib tal-bufli (pereżempju l-ispejjeż speċifiċi tal-ippakkjar jew ta' kummerċjalizzazzjoni). Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

4050. Spejjeż speċifiċi marbutin mal-ipproċessar tal-ħalib tan-nagħaġ

Ingredjenti, materjali mhux maħduma jew prodotti semiproċessati, tal-azjenda stess jew mixtrija, u spejjeż speċifiċi oħra marbutin mal-ipproċessar ta' ħalib tan-nagħaġ (pereżempju l-ispejjeż speċifiċi tal-ippakkjar jew ta' kummerċjalizzazzjoni). Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

4060. Spejjeż speċifiċi marbutin mal-ipproċessar tal-prodotti tal-ħalib tal-mogħoż

Ingredjenti, materjali mhux maħduma, jew prodotti semiproċessati, tal-azjenda stess jew mixtrija, u spejjeż speċifiċi oħra marbutin mal-ipproċessar tal-ħalib tal-mogħoż (pereżempju l-ispejjeż speċifiċi tal-ippakkjar jew tal-kummerċjalizzazzjoni). Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

4070. Spejjeż speċifiċi marbutin mal-ipproċessar tal-laħam u ta' prodotti oħra tal-annimali

Ingredjenti, materjali mhux maħduma, jew prodotti nofshom ipproċessati, tal-azjenda stess jew mixtrija, u spejjeż speċifiċi oħra marbutin mal-ipproċessar tal-laħam jew ta' prodotti oħra tal-annimali mhux imsemmija taħt il-kodiċijiet mill-4030 sal-4060 (pereżempju l-ispejjeż speċifiċi tal-ippakkjar jew tal-kummerċjalizzazzjoni). Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

4090. Spejjeż speċifiċi oħra marbutin ma' attivitajiet oħra bi skop ta' qligħ

Materjali mhux maħduma, tal-azjenda stess jew mixtrija, u spejjeż speċifiċi oħra ta' attivitajiet oħra bi skop ta' qligħ. Spejjeż ta' ħaddiema, xogħol b'kuntratt u mekkanizzazzjoni mhumiex inklużi; dawn jidhru taħt il-kodiċijiet adegwati ta' spejjeż.

5010. Manutenzjoni kurrenti tat-titjib tal-art u l-bini

Manutenzjoni (tat-tip tal-inkwilin) ta' bini u titjib tal-art inklużi serer, tipi ta' oqfsa u appoġġi. Ix-xiri ta' materjali tal-bini għall-manutenzjoni kurrenti ta' bini għandu jiddaħħal taħt dan il-kodiċi.

Ix-xiri ta' materjali tal-bini għal investimenti ġodda għandu jiddaħħal taħt il-kodiċijiet rilevanti fil-grupp ta' informazzjoni “Investimenti/Xiri” tat-Tabella D “Assi”.

L-ispejjeż ta' tiswijiet maġġuri fil-bini li jżidu l-valur tiegħu (manutenzjoni maġġuri) mhumiex inklużi taħt dan il-kodiċi. Dawn l-ispejjeż jidhru bħala investimenti taħt il-kodiċi 3030 tat-Tabella D “Binjiet fl-azjenda”.

5020. Elettriku

Il-konsum totali tal-elettriku għall-użu kummerċjali tal-azjenda.

5030. Fjuwils għat-tisħin

Konsum totali ta' fjuwils għat-tisħin għal użu kummerċjali tal-azjenda, inkluż it-tisħin ta' serer.

5040. Ilma

Spejjeż ta' konnessjoni mal-mejns u konsum ta' ilma għall-iskopijiet kollha tal-azjenda, inkluża t-tisqija. L-ispejjeż għall-użu ta' apparat tal-ilma tal-azjenda għandhom jiddaħħlu taħt il-kodiċijiet xierqa: deprezzament ta' makkinarju u apparat, manutenzjoni kurrenti ta' makkinarju u apparat, fjuwils tal-muturi, elettriku.

5051. Assigurazzjoni agrikola

L-ispejjeż tal-assigurazzjoni b'rabta mal-introjtu li ġej mill-produzzjoni agrikola jew kwalunkwe komponent tagħha, inkluża assigurazzjoni kontra l-mewt ta' annimali u ħsara fl-uċuħ tar-raba' eċċ.

5055. Assigurazzjonijiet oħra tal-azjendi agrikoli

Il-primjums tal-assigurazzjoni kollha li jkopru r-riskji tal-azjenda (għajr dawk agrikoli), bħar-responsabbiltà tad-detentur lejn partijiet terzi, nar, għargħar, għajr primjums tal-assigurazzjoni li jkopru inċidenti fuq il-post tax-xogħol, li jidhru taħt il-kodiċi 1010 ta' din it-tabella. Huma inklużi l-primjums ta' assigurazzjoni għall-bini.

5061. Taxxi u drittijiet oħrajn marbuta mal-azjenda agrikola

It-taxxi u d-drittijiet l-oħrajn kollha relatati mal-kummerċ tal-azjenda agrikola, inklużi dawk imposti f'konnessjoni mal-miżuri ta' ħarsien ambjentali, imma esklużi l-VAT u t-taxxi imposti fuq art, bini jew xogħol. Taxxi diretti fuq id-dħul tad-detentur ma għandhomx jingħaddu mal-ispejjeż tal-azjenda.

5062. Taxxi u pagamenti oħrajn fuq art u bini

Taxxi, rati u pagamenti oħrajn pagabbli fir-rigward ta' titolu ta' proprjetà ta' art agrikola u bini okkupati mis-sid jew taħt skemi ta' qsim tal-uċuħ tar-raba'.

5070. Kera mħallsa

Kera mħallsa (fi flus kontanti jew in natura) għal art mikrija, bini, kwoti u drittijiet oħrajn għall-kummerċ tal-azjenda. Għandha tiddaħħal biss il-parti kummerċjali tal-irziezet u ta' bini ieħor mikri. Spejjeż ta' kiri ta' kwoti mhux marbuta mal-art għandhom jiddaħħlu wkoll fit-Tabella E.

5071. Kera mħallsa għall-art

5080. Imgħax u pagamenti finanzjarji mħallsa

Imgħaxijiet u pagamenti finanzjarji fuq kapital misluf (self) miksub għall-iskopijiet tal-azjenda. Din l-informazzjoni hija obbligatorja.

Is-sussidji fuq l-interessi m'għandhomx jitnaqqsu, imma għandhom jiddaħħlu fit-Tabella M taħt il-kodiċi 3550.

5090. Spejjeż ġenerali oħrajn tal-biedja

L-ispejjeż l-oħrajn kollha tal-biedja mhux imsemmija taħt il-kodiċijiet preċedenti (miżati tal-kontabilisti, servizzi segretarjali u spejjeż tal-uffiċċju, spejjeż tat-telefown, kontribuzzjonijiet u abbonamenti mħalltin, eċċ.).

Tabella I

Uċuħ tar-raba'

Struttura tat-tabella

Kategorija ta' wċuħ tar-raba' Kodiċi (*) Tip ta' wċuħ tar-raba' Kodiċi (**) Dejta nieqsa Kodiċi (***) Grupp ta' informazzjoni Kolonni Erja totali Parti msaqqija Parti għat-tkabbir ta' wċuħ għall-enerġija Parti għall-OĠM Kwantità Valur TA IR EN GM Q V A Erja — — OV Valutazzjoni tal-ftuħ — — — — — CV Valutazzjoni tal-għeluq — — — — — PR Produzzjoni — — — — — SA Bejgħ — — — — FC Awtokonsum u benefiċċji in natura — — — — — FU Użu tal-azjenda — — — — —

Għall-kategorija ta' wċuħ tar-raba' għandhom jintużaw il-kodiċijiet li ġejjin:

Kodiċi (*) Deskrizzjoni Ċereali għall-produzzjoni ta' qmuħ (inklużi ż-żrieragħ) 10110 Qamħ komuni u spelt 10120 Qamħ durum 10130 Segala 10140 Xgħir 10150 Ħafur 10160 Żerriegħa tal-qamħirrun 10170 Ross 10190 Ċereali oħrajn għall-produzzjoni tal-qmuħ Legumi mnixxfin kif ukoll uċuħ tar-raba' mkabbra għall-proteini għall-produzzjoni ta' qmuħ (inklużi żrieragħ u taħlitiet ta' ċereali u legumi) 10210 Piżelli, favetta u lupini ħelwin 10220 Għads, ċiċri u ġulbiena 10290 Uċuħ tar-raba' oħra mkabbra għall-proteini 10300 Patata (inkluża patata bikrija u żerriegħa) 10310 Patata għal-lamtu 10390 Patata oħra 10400 Pitravi żokkrija (eskluża ż-żerriegħa) 10500 Għeruq tal-għalf u brassiki (eskluża ż-żerriegħa) Pjanti industrijali 10601 Tabakk 10602 Ħops 10603 Qoton 10604 Lift u lift tan-nevew 10605 Ġirasol 10606 Soja 10607 Żerriegħa tal-kittien (kittien taż-żejt) 10608 Uċuħ tar-raba' oħrajn b'żerriegħa taż-żejt 10609 Kittien 10610 Qanneb 10611 Pjanti oħra mkabbra għall-fibra 10612 Pjanti aromatiċi, mediċinali u tal-kċina 10613 Kannamiela 10690 Uċuħ tar-raba' industrijali oħra mhux imsemmija xi mkien ieħor Ħaxix frisk, bettieħ u frawli li minnhom: Ħaxix frisk, bettieħ u frawli — Imkabbrin barra jew taħt għata protettiva baxxa (mhux aċċessibbli) 10711 Ħaxix frisk, bettieħ u frawli — Imkabbrin fil-beraħ 10712 Ħaxix frisk, bettieħ u frawli — Ġardinaġġ kummerċjali 10720 Ħaxix frisk, bettieħ u frawli li minnhom — Taħt il-ħġieġ jew taħt għata protettiva oħra (aċċessibbli) Dettalji għas-sottokategoriji kollha ta' “ħaxix frisk, bettieħ u frawli”: 10731 Pastard u brokkli 10732 Ħass 10733 Tadam 10734 Qamħirrum ħelu 10735 Basal 10736 Tewm 10737 Karrotti 10738 Frawli 10739 Bettieħ 10790 Ħaxix ieħor Fjuri u pjanti ornamentali (minbarra l-imxietel) 10810 Fjuri u pjanti ornamentali — Barra jew taħt għata protettiva baxxa (mhux aċċessibbli) 10820 Fjuri u pjanti ornamentali — Taħt il-ħġieġ jew taħt għata protettiva oħra (aċċessibbli) Dettalji għas-sottokategoriji kollha ta' “fjuri u pjanti ornamentali (minbarra l-imxietel)”: 10830 Basal, basal tal-qasab u tuberi. 10840 Fjuri maqtugħin u blanzuni 10850 Fjuri u pjanti ornamentali. Pjanti li jinħasdu ħodor 10910 Ħaxix temporanju Pjanti oħra li jinħasdu ħodor: 10921 Qamħirrum aħdar 10922 Pjanti leguminużi 10923 Pjanti oћrajn tal-ћsad bikri li m'humiex imsemmija band' oħra 11000 Żerriegħa u nebbieta fuq art li tinħadem 11100 Uċuħ tar-raba' oħra fuq art li tinħadem Art mhux maħduma 11210 Art mhux maħduma mingħajr l-ebda sussidji 11220 Art mhux maħduma suġġetta għall-ħlas ta' sussidji, mingħajr użu ekonomiku 11300 Art lesta għaż-żrigħ mikrija lil oħrajn, inkluża art li titpoġġa għad-dispożizzjoni ta' impjegati bħala benefiċċju in natura. 20000 Ġonna domestiċi Bwar permanenti 30100 Mergħa u art miżrugħa, minbarra bwar mhux ikkultivati 30200 Ir-rigħi selvaġġ 30300 Bwar permamenti li ma għadhomx jintużaw għal skopijiet ta' produzzjoni u li jkunu eleġibbli għall- ħlas ta' sussidji Uċuħ tar-raba' permanenti Speċi ta' frott, fosthom: 40111 Tuffieħ 40112 Lanġas 40113 Ħawħ u ċiprisk 40114 Frott ieħor taż-żoni bi klima moderata 40115 Frott taż-żoni subtropikali jew tropikali 40120 Speċi ta' frott żgħir bla għadam 40130 Ġewż Plantazzjonijiet taċ-ċitru 40210 Larinġ 40220 Mandolin, klementini u frott żgħir simili 40230 Lumi 40290 Frott taċ-ċitru ieħor Plantazzjonijiet taż-żebbuġ 40310 Żebbuġ tal-mejda 40320 Żebbuġ għall-produzzjoni taż-żejt (mibjugħ f'għamla ta' frott) 40330 Żejt taż-żebbuġa 40340 Prodotti sekondarji taż-żebbuġ Vinji 40411 Inbid b'denominazzjoni protetta tal-oriġini (DPO) 40412 Inbid b'indikazzjoni ġeografika protetta (IĠP) 40420 Inbejjed oħra 40430 Għeneb tal-mejda 40440 Żbib 40451 Għeneb għall-inbid ta' kwalità b'denominazzjoni protetta ta' oriġini (DPO) 40452 Għeneb għall-inbid ta' kwalità b'indikazzjoni ġeografika protetta (IĠP) 40460 Għeneb għal inbejjed oħra 40470 Prodotti mixxellanji tad-dwieli: most tal-għeneb, meraq, brandi, ħall u oħrajn magħmula fl-azjenda 40480 Prodotti sekondarji tad-dielja (karfa tal-għeneb, fond tal-inbid) 40500 Imxietel 40600 Uċuħ tar-raba' permanenti oħra 40610 li minnhom Siġar tal-Milied 40700 Uċuħ tar-raba' permanenti taħt il-ħġieġ 40800 Tkabbir ta' pjantazzjonijiet żgħar Artijiet oħra 50100 Art agrikola mhux utilizzata 50200 Imsaġar 50210 Li minnhom imsaġar ta' newba qasira 50900 Artijiet oħra (artijiet okkupati minn bini, btieħi tal-irziezet, passaġġi, għadajjar, barrieri, art infertili, blat, eċċ.) 60000 Faqqiegħ Prodotti u dħul ieħor 90100 Dħul mill-kiri ta' artijiet agrikoli lil oħrajn 90200 Kumpens minn assigurazzjoni tal-uċuħ tar-raba' mhux allokabbli lil uċuħ tar-raba' speċifiċi 90300 Prodotti sekondarji ta' wċuħ tar-raba' differenti miż-żebbuġ u d-dielja 90310 Tiben 90320 Fjur tal-pitravi taz-zokkor 90330 Prodotti sekondarji oħrajn 90900 Oħrajn

Il-kodiċi tat-tipi ta' wċuħ tar-raba' għandhom jingħażlu mil-lista ta' hawn taħt:

Kodiċi (**) Deskrizzjoni 0 Mhux applikabbli: dan il-kodiċi għandu jintuża fil-każijiet ta' prodotti pproċessati, ħażniet u prodotti sekondarji. 1 Uċuħ tal-għalqa — uċuħ tar-raba' ewlenin, uċuħ tar-raba' kkombinati: l-uċuħ tal-għalqa ewlenin u kkombinati jikkonsistu f'dawn li ġejjin: — uċuħ tar-raba' waħdiena, jiġifieri li jkunu l-uniċi mkabbra f'żona partikolari matul is-sena ta' kontabbiltà, — uċuħ tar-raba' mħallta: uċuħ tar-raba' miżrugħa, ikkultivati u maħsuda flimkien u li jipproduċu taħlita bħala l-prodott finali, — uċuħ tar-raba' mkabbra suċċessivament matul is-sena ta' kontabbiltà f'żona partikolari, il-wiċċ tar-raba' li jdum l-aktar fl-art, — uċuħ tar-raba' mkabbra għal xi żmien flimkien fl-istess art u li kull wieħed minnhom normalment jipproduċi ħsad distint waqt is-sena ta' kontabbiltà. L-erja totali hija diviża bejn dawn l-uċuħ tar-raba' fi proporzjon mal-erja li tkun fil-fatt okkupata minn kull wieħed, — ħaxix frisk, bettieħ u frawli- f'għelieqi fil-miftuħ 2 Uċuħ tal-għalqa — uċuħ tar-raba' b'segwitu: l-uċuħ tal-għalqa b'segwitu jikkonsistu f'uċuħ tar-raba' mkabbra wara xulxin matul is-sena ta' kontabbiltà f'żona partikolari u mhux meqjusa bħala wċuħ tar-raba' ewlenin. 3 Uċuħ tal-ġardinaġġ kummerċjali u fjuri mkabbra fil-miftuħ: l-uċuħ tal-ġardinaġġ kummerċjali u l-fjuri mkabbra fil-miftuħ jikkonsistu fi ħxejjex friski, bettieħ u frawli mkabbra f'ġonna kummerċjali fil-miftuħ u fjuri u pjanti ornamentali mkabbra fil-miftuħ. 4 Uċuħ tar-raba' taħt kenn aċċessibbli: uċuħ tar-raba' taħt kenn aċċessibbli jikkonsistu fi ħxejjex friski, bettieħ u frawli taħt kenn, fjuri u pjanti ornamentali (annwali jew perenni) taħt kenn, uċuħ tar-raba' permanenti taħt kenn.

Il-kodiċijiet tad-dejta nieqsa għandhom jingħażlu mil-lista ta' hawn taħt:

Kodiċi (***) Deskrizzjoni 0 L-ebda dejta nieqsa 1 L-ebda entrata rigward l-erja: dan il-kodiċi għandu jiddaħħal meta ma tingħatax l-erja koperta mill-uċuħ tar-raba', pereżempju fil-każ ta' bejgħ ta' prodotti ta' wċuħ tar-raba' li jistgħu jitqiegħdu fis-suq, mixtrija bħala wċuħ tar-raba' weqfin jew li jiġu minn art mikrija għal perjodu ta' inqas minn sena fuq bażi okkażjonali. 2 L-ebda entrata rigward il-produzzjoni (taħt kuntratt): dan il-kodiċi għandu jiddaħħal għall-uċuħ tar-raba' taħt kuntratt meta, minħabba l-kundizzjonijiet tal-bejgħ, il-produzzjoni attwali ma tistax tiġi dikjarata. 3 L-ebda entrata rigward il-produzzjoni (mhux taħt kuntratt): dan il-kodiċi għandu jiddaħħal meta, minħabba l-kundizzjonijiet tal-bejgħ, il-produzzjoni attwali ma tistax tiġi dikjarata u l-uċuħ tar-raba' ma jkunux taħt kuntratt. 4 L-ebda entrata rigward l-erja u l-produzzjoni: dan il-kodiċi għandu jiddaħħal meta l-erja u l-produzzjoni attwali jkunu nieqsa.

L-informazzjoni dwar il-produzzjoni tal-uċuħ tar-raba' matul is-sena ta' kontabbiltà għandha tiġi rreġistrata fil-format tat-Tabella I “Uċuħ tar-raba'”. L-informazzjoni dwar kull wiċċ tar-raba' għandha tiġi rreġistrata f'rekord separat. Il-kontenut tat-tabella huwa ddefinit billi jingħażlu l-kategorija ta' kodiċi tal-wiċċ tar-raba', it-tip ta' kodiċi tal-wiċċ tar-raba' u l-kodiċi tad-dejta nieqsa.

Informazzjoni ddettaljata rigward il-patata (kodiċijiet 10310, 10390), il-ħxejjex friski, il-bettieħ u l-frawli (kodiċijiet 10731, 10732, 10733, 10734, 10735, 10736, 10737, 10738, 10739, 10790), il-fjuri u l-pjanti ornamentali (kodiċijiet 10830, 10840, 10850) u l-prodotti sekondarji tal-uċuħ tar-raba' differenti miż-żebbuġ u d-dielja (kodiċijiet 90310, 90320, 90330) għandha tingħata biss jekk id-dejta tkun disponibbli fil-kontijiet tal-azjenda agrikola.

GRUPPI TA' INFORMAZZJONI FIT-TABELLA I

It-Tabella I fiha seba' ringieli, li fihom jidħlu l-gruppi ta' informazzjoni li ġejjin: l-erja (A), il-valutazzjoni tal-ftuħ (OV), il-valutazzjoni tal-għeluq (CV), il-produzzjoni (PR), il-bejgħ (SA), il-konsum tal-azjenda u l-benefiċċji in natura (FC) u l-użu tal-azjenda (FU).

It-Tabella I fiha sitt kolonni li għal kull wiċċ tar-raba' għandhom jiġu rreġistrati: l-erja totali (TA), l-erja li tissaqqa (IR), l-erja użata għall-uċuħ tar-raba' mkabbra għall-enerġija (EN), l-erja użata għall-produzzjoni ta' wċuħ tar-raba' ġenetikament immodifikati (GM), il-kwanitità tal-produzzjoni u bejgħ (Q) u l-valur (V). Fil-parti li ġejja huwa deskritt liema kolonni għandhom jimtlew għal kull grupp ta' informazzjoni:

I.A Erja

Għall-grupp ta' informazzjoni dwar l-erja (A), għandhom jiġu rreġistrati l-erja totali (TA), l-erja li tissaqqa (IR), l-erja użata għal uċuħ tar-raba' mkabbra għall-enerġija (EN) u l-erja użata għall-produzzjoni ta' wċuħ tar-raba' ġenetikament immodifikati (GM). F'kull wieħed minn dawn il-każijiet, l-erja għandha tingħata f'ares (100 ares = (1) ettaru), ħlief fil-każ tal-artijiet użati għat-tkabbir tal-faqqiegħ, fejn din tingħata f'metri kwadri.

I.OV Valutazzjoni tal-ftuħ

Għall-grupp ta' informazzjoni dwar il-valutazzjoni tal-ftuħ (OV), għandu jiġi rreġistrat il-valur (V) tal-prodotti maħżuna (ħażna) fil-bidu tas-sena ta' kontabbiltà. Il-prodotti għandhom ikunu vvalutati skont il-prezzijiet mogħtijin f'xatbet ir-razzett fil-jum tal-valutazzjoni.

I.CV Valutazzjoni tal-għeluq

Għall-grupp ta' informazzjoni dwar il-valutazzjoni tal-għeluq (CV), għandu jiġi rreġistrat il-valur (V) tal-prodotti maħżuna (ħażna) fi tmiem is-sena ta' kontabbiltà. Il-prodotti għandhom ikunu vvalutati skont il-prezzijiet mogħtijin f'xatbet ir-razzett fil-jum tal-valutazzjoni.

I.PR Produzzjoni

Għall-grupp ta' informazzjoni dwar il-produzzjoni (PR), għandhom jiġu rreġistrati l-kwantitajiet ta' wċuħ tar-raba' prodotti (Q) matul is-sena ta' kontabbiltà (eskluż kwalunkwe telf fl-għelieqi u fl-azjenda). Dawn il-kwantitajiet huma indikati għall-prodotti prinċipali tal-azjenda (ħlief prodotti sekondarji).

Dawn il-kwantitajiet għandhom jingħataw fi qnatar (100 kg), bl-eċċezzjoni tal-inbid u l-prodotti relatati mal-inbid, li jingħataw f'ettolitri. Meta, minħabba l-kundizzjonijiet tal-bejgħ, ma tkunx tista' tiġi ddeterminata l-produzzjoni attwali fi qnatar (ara l-bejgħ ta' wċuħ tar-raba' wieqfa u l-uċuħ tar-raba' taħt kuntratt), għandu jiddaħħal il-kodiċi tad-dejta nieqsa 2 għall-uċuħ tar-raba' taħt kuntratt, u l-kodiċi 3 għall-bqija tal-każijiet.

I.SA Bejgħ totali

Għall-grupp ta' informazzjoni dwar il-bejgħ totali (SA), għandhom jiġu rreġistrati l-kwantità tal-bejgħ (Q) u l-valur tal-bejgħ (V) tal-prodotti li kienu maħżuna fil-bidu tas-sena ta' kontabbiltà u ta' dawk maħs